open-index/open-wikipedia-markdown huggingface dataset:
ബറോഡ ക്രിക്കറ്റ് ടീം

ഗുജറാത്തിലെ വഡോദര ആസ്ഥാനമായുള്ള ഒരു ആഭ്യന്തര ക്രിക്കറ്റ് ടീമാണ് ബറോഡ ക്രിക്കറ്റ് **ടീം .** കൊട്ടാരം ഗ്രൗണ്ടിലുള്ള മോത്തി ബാഗ് സ്റ്റേഡിയമാണ് ടീമിന്റെ ഹോം ഗ്രൗണ്ട് .

ബറോഡ ക്രിക്കറ്റ് അസോസിയേഷനാണ് ഈ ടീമിനെ നയിക്കുന്നത് . പുതിയ സഹസ്രാബ്ദത്തിലെ രഞ്ജി ട്രോഫിയിലെ ഏറ്റവും വിജയകരമായ ടീമുകളിൽ ഒന്നാണിത് .

2005/06 രഞ്ജി ട്രോഫിയിൽ ബറോഡ റണ്ണേഴ്‌സ് അപ്പായിരുന്നു . മൂന്ന് ഗുജറാത്ത് ടീമുകളിൽ ഒന്നാണിത്, മറ്റുള്ളവ സൗരാഷ്ട്ര ക്രിക്കറ്റ് ടീമും ഗുജറാത്ത് ക്രിക്കറ്റ് ടീമുമാണ് .

## മത്സര ചരിത്രം
സമീപ വർഷങ്ങളിൽ മാത്രമാണ് ബറോഡ ശക്തമായ ഒരു ടീമായി ഉയർന്നുവന്നത്. 2000–01 ൽ അവർ അവസാനമായി രഞ്ജി ട്രോഫി നേടി, പക്ഷേ കിരീടം നിലനിർത്തുന്നതിൽ പരാജയപ്പെട്ടു, അടുത്ത വർഷം റണ്ണേഴ്‌സ് അപ്പായി. അതായത് ഇറാനി ട്രോഫിയിൽ ഒരു തവണ മാത്രമേ കളിച്ചിട്ടുള്ളൂ , വിവിഎസ് ലക്ഷ്മൺ (13 & 148), ദിനേശ് മോംഗിയ (125 & 90*), ദേബാഷിഷ് മൊഹന്തി , ശരൺദീപ് സിംഗ് , ആകാശ് ചോപ്ര തുടങ്ങിയ ശക്തമായ ഒരു റെസ്റ്റ് ഓഫ് ഇന്ത്യ ടീമിനെ പരാജയപ്പെടുത്താൻ അവർക്ക് കഴിഞ്ഞില്ല . സ്കോർകാർഡ് കാണുക . 1940 കളിലും 1950 കളിലും അവർ ശക്തമായ ഒരു ടീമായി കണക്കാക്കപ്പെട്ടിരുന്നു, നാല് തവണ വിജയിക്കുകയും രണ്ട് തവണ റണ്ണേഴ്‌സ് അപ്പാകുകയും ചെയ്തു. വിജയ് ഹസാരെ , ഇർഫാൻ പഠാൻ , യൂസഫ് പഠാൻ , ഹാർദിക് പാണ്ഡ്യ എന്നിവർ ബറോഡയിൽ നിന്ന് ഉയർന്നുവന്ന ഏറ്റവും മികച്ച ക്രിക്കറ്റ് കളിക്കാരിൽ ഉൾപ്പെടുന്നു. അവർ ഇന്ത്യയ്ക്കായി അന്താരാഷ്ട്ര തലത്തിൽ മികച്ച പ്രകടനം കാഴ്ചവച്ചിട്ടുണ്ട്.

## ബഹുമതികൾ

* **രഞ്ജി ട്രോഫി**
** **വിജയികൾ (5):** 1942–43 , 1946–47 , 1949–50 , 1957–58 , 2000–01
** **റണ്ണേഴ്‌സ്-അപ്പ് (4):** 1945–46 , 1948–49 , 2001–02 , 2010–11
* **സയ്യിദ് മുഷ്താഖ് അലി ട്രോഫി**
** **വിജയികൾ (2):** 2011-12 , 2013-14
** **റണ്ണേഴ്‌സ്-അപ്പ് (3):** 2015-16 , 2021-21 , 2023-24

## ഹോം ഗ്രൗണ്ടുകൾ

* മോത്തി ബാഗ് സ്റ്റേഡിയം , വഡോദര – മൂന്ന് ഏകദിന മത്സരങ്ങൾക്ക് ആതിഥേയത്വം വഹിച്ചു. 18,000 പേരെ ഉൾക്കൊള്ളാൻ കഴിയും.
* വഡോദരയിലെ റിലയൻസ് സ്റ്റേഡിയം – 10 ഏകദിനങ്ങൾക്ക് ആതിഥേയത്വം വഹിച്ചു.
* ഗുജറാത്ത് സ്റ്റേറ്റ് ഫെർട്ടിലൈസർ കോർപ്പറേഷൻ ഗ്രൗണ്ട്

## നിലവിലെ സ്ക്വാഡ്
**അന്താരാഷ്ട്ര തലത്തിലുള്ള കളിക്കാരുടെ പേരുകൾ ബോൾഡ് അക്ഷരങ്ങളിൽ** രേഖപ്പെടുത്തിയിട്ടുണ്ട് .

*2025 ഫെബ്രുവരി 2-ന് അപ്ഡേറ്റ് ചെയ്തത്*

## കോച്ചിംഗ് സ്റ്റാഫ്

* മുഖ്യ പരിശീലകൻ – ജേക്കബ് മാർട്ടിൻ 
* അസിസ്റ്റന്റ് കോച്ച് - ഹിമാൻഷു ജാദവ്.
* ഫിസിയോ - സുമിത് റോയ്
* പരിശീലകർ - രാകേഷ് ഗോഹിൽ

## പ്രശസ്ത കളിക്കാർ

* ഹെമു അധികാരി
* അമീർ ഇലാഹി
* ഗുൽ മുഹമ്മദ്
* അൻഷുമാൻ ഗെയ്ക്‌വാദ്
* ദത്ത ഗെയ്ക്‌വാദ്
* ജയസിംഗ്‌റാവു ഘോർപഡെ
* വിജയ് ഹസാരെ
* നയൻ മോംഗിയ
* റാഷിദ് പട്ടേൽ
* കിരൺ മോർ
* സി.എസ്. നായിഡു
* യൂസഫ് പത്താൻ
* ഇർഫാൻ പത്താൻ
* മുനാഫ് പട്ടേൽ
* സഹീർ ഖാൻ
* ഹാർദിക് പാണ്ഡ്യ
* ക്രുണാൽ പാണ്ഡ്യ
* അമ്പാട്ടി റായിഡു
* പിനൽ ഷാ
* അതുൽ ബെഡാഡെ

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
ബംഗാൾ ക്രിക്കറ്റ് ടീം

ഇന്ത്യൻ ആഭ്യന്തര ക്രിക്കറ്റിൽ ബംഗാൾ സംസ്ഥാനത്തെ പ്രതിനിധീകരിക്കുന്ന ഒരു ഫസ്റ്റ് ക്ലാസ്സ് ടീമാണ് **ബംഗാൾ ക്രിക്കറ്റ് ടീം** (). കൊൽക്കത്തയിൽ സ്ഥിതിചെയ്യുന്ന ഈഡൻ ഗാർഡൻസ് സ്റ്റേഡിയമാണ് ഈ ടീമിന്റെ ഹോംഗ്രൗണ്ട്. രഞ്ജി ട്രോഫി രണ്ടുതവണയും, വിജയ് ഹസാരെ ട്രോഫി ഒരു തവണയും ഈ ടീം നേടിയിട്ടുണ്ട്. 2012ൽ വിജയ് ഹസാരെ ട്രോഫി നേടിയത് ബംഗാളാണ്. ഫിറോസ് ഷാ കോട്ട്‌ല സ്റ്റേഡിയത്തിൽ നടന്ന മത്സരത്തിൽ മുംബൈ ക്രിക്കറ്റ് ടീമിനെ പരാജയപ്പെടുത്തിയാണ് അവർ ഈ നേട്ടത്തിലെത്തിയത്.

## രഞ്ജി ട്രോഫിയിലെ മികച്ച പ്രകടനങ്ങൾ

## വിജയ് ഹസാരെ ട്രോഫിയിലെ മികച്ച പ്രകടനങ്ങൾ

## ഇപ്പോഴത്തെ ടീം
* മനോജ് തിവാരി (c)
* വൃദ്ധിമാൻ സാഹ (vc) 
* സൗരവ് ഗാംഗുലി 
* രണദേബ് ബോസ് 
* അശോക് ദിൻഡ 
* അരിന്ദം ദാസ്
* അരിന്ദം ഘോഷ്
* അഭിഷേക് ജുൻജുൻവാല 
* അനുസ്തുപ് മജുംദാർ 
* ഇരേഷ് സക്സേന 
* ലക്ഷ്മി ശുക്ല 
* ഷാമി അഹമ്മദ് 
* റോഷൻ ബാനർജി 
* പാർത്ഥസാരഥി ഭട്ടാചാർജീ 
* അമീർബൻ ഗുപ്ത
* സൗരാശിഷ് ലാഹിരി 
* വൃതാം പൊരേൽ
* ദിബ്യേന്ദു ചക്രബർത്തി
* അർണബ് നന്ദി 
* സൗരവ് സർക്കാർ 

## അവലംബം

വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
യുണൈറ്റഡ് നേഷൻസ് ട്രസ്റ്റീഷിപ്പ് കൗൺസിൽ

ഐക്യരാഷ്ട്ര സഭയുടെ  പ്രധാനഘടകങ്ങളിലൊന്നായിരുന്നു **ഐക്യരാഷ്ട്ര സഭാ ട്രസ്റ്റീഷിപ്പ് കൗൺസിൽ** . ഐക്യരാഷ്ട സഭയാൽ ട്രസ്റ്റ് ചെയ്യപ്പെട്ട പ്രദേശങ്ങളുടെയും അവിടങ്ങളിലെ ജനങ്ങളുടെയും താല്പര്യ സംരക്ഷണം, അന്താരാഷ്ട്ര സമാധാനവും സുരക്ഷിതത്വവും ഉറപ്പാക്കൽ തുടങ്ങിയവയിൽ സഹായിക്കുന്നതിനായിട്ടാണ് ട്രസ്റ്റീഷിപ്പ് കൗൺസിൽ രൂപീകൃതമായത്.

ഐക്യരാഷ്ട്ര സഭാ ചാർട്ടർ പ്രകാരം 1945 ൽ ആരംഭിച്ച ഈ ഘടകം അതിന്റെ ദൗത്യം പൂർത്തീകരണത്തെ തുടർന്ന് 1994 നവംബർ 1 മുതൽ പ്രവർത്തനങ്ങൾ അവസാനിപ്പിച്ചു. ലീഗ് ഓഫ് നേഷൻസിന് കീഴിലുണ്ടായിരുന്നതും രണ്ടാം ലോകമഹായുദ്ധത്തിൽ പരാജയപ്പെട്ട രാഷ്ട്രങ്ങളുടെ ഭാഗമായിരുന്നതുമായ പ്രദേശങ്ങളാണ് ട്രസ്റ്റ് പ്രദേശങ്ങളായി ഈ ഘടകത്തിന്റെ മേൽനോട്ടത്തിലുണ്ടായിരുന്നത്. ട്രസ്റ്റ് പ്രദേശങ്ങളിലെ ജനങ്ങളുടെ ഉന്നമനത്തിനും സ്വയംഭരണത്തിനും സ്വാതന്ത്ര്യത്തിനുമായി പ്രവർത്തിച്ച ട്രസ്റ്റീഷിപ്പ് കൗൺസിൽ, അവയിൽ ചിലത് സ്വതന്ത്രമാവുകയും മറ്റുള്ളവ സമീപത്തെ സ്വതന്ത്രപ്രദേശങ്ങളിൽ ലയിക്കുകയും ചെയ്തതിനെ തുർന്നാണ് പ്രവർത്തനം അവസാനിപ്പിച്ചത്. ഇപ്രകാരം കൗൺസിലിന് കീഴിൽ അവസാനമായി ഉണ്ടായിരുന്ന പ്രദേശം ഐക്യരാഷ്ട്രസഭയിലെ അംഗരാജ്യമായി തീർന്ന പസഫിക് ദ്വീപസമൂഹത്തിലെ *[[പലാവു]]* ആണ് . ഔപചാരികമായി പ്രവർത്തനം അവസാനിപ്പിച്ചുവെങ്കിലും ഐക്യരാഷ്ട്ര ഉടമ്പടി വ്യവസ്ഥകൾക്കനുസരിച്ച് ഒരു കടലാസ് സംഘടനയായി ട്രസ്റ്റീഷിപ്പ് കൗൺസിൽ ഇന്നും തുടരുന്നുണ്ട്. 

## അവലംബം
ഐക്യരാഷ്ട്ര പൊതുസഭ

ഐക്യരാഷ്ട്ര സഭയുടെ  ആറ് പ്രധാനഘടകങ്ങളിലൊന്നാണ്  **ഐക്യരാഷ്ട്ര പൊതുസഭ**  അഥവാ **യുണൈറ്റഡ് നേഷൻസ് ജനറൽ അസെംബ്ലി**. ഐക്യരാഷട്ര സഭയുടെ അംഗരാഷ്ട്രങ്ങൾക്കെല്ലാം തുല്യ പ്രാതിനിധ്യമുള്ള ഏക ഘടകവും അതിന്റെ പ്രധാന ചർച്ചാവേദിയും പൊതുസഭയാണ്. സമാധാനം, സുരക്ഷ, ഐക്യരാഷ്ട്ര സഭയുടെ ബഡ്ജറ്റ്, പുതിയ രാജ്യങ്ങളുടെ അംഗത്വം തുടങ്ങിയ സുപ്രധാനകാര്യങ്ങളിൽ തീരുമാനമെടുക്കാനുള്ള അധികാരവും പൊതുസഭയ്കുണ്ട്. 

പ്രസിഡന്റ് അഥവാ സെക്രട്ടറി ജനറലിന്റെ അദ്ധ്യക്ഷതയിൽ സാധാരണയായി സെപ്റ്റംബർ മുതൽ ഡിസംബർവരെ നീളുന്ന വാർഷിക സമ്മേളനമായിട്ടാണ് പൊതുസഭാ സമ്മേളനം ചേരുന്നത്. ആവശ്യമെങ്കിൽ പൊതുസഭായോഗങ്ങൾ  അതിനുശേഷം വീണ്ടും വിളിച്ചുചേർക്കുവാനും വ്യവസ്ഥയുണ്ട്.  51 അംഗരാജ്യങ്ങളിൽ നിന്നുമുള്ള പ്രതിനിധികളുമായി 1946 ജനുവരി 10 ന് ലണ്ടനിലെ വെസ്റ്റ്മിനിസ്റ്റർ സെൻട്രൽ ഹാളിലാണ് പൊതുസഭയുടെ ആദ്യ യോഗം ചേർന്നത്.

## അവലംബം


വർഗ്ഗം:ഐക്യരാഷ്ട്രസഭ
വർഗ്ഗം:ഐക്യരാഷ്ട്രസഭയുടെ ഏജൻസികൾ
ഇന്ത്യൻ പാർട്ണർഷിപ്പ് നിയമം (1932)

പങ്കാളിത്ത സ്ഥാപനങ്ങളുടെ പ്രവർത്തനം വ്യവസ്ഥാനുസാരിയാക്കുക എന്ന ഉദ്ദേശത്തോടെ ഇന്ത്യയുടെ പാർലമെന്റ് നടപ്പിലാക്കിയ നിയമമാണ് **ഇന്ത്യൻ പാർട്ണർഷിപ്പ് നിയമം (1932)**. ഈ നിയമത്തിന് 1932 ഏപ്രിൽ 8 ന് ഗവർണർ ജനറലിന്റെ അംഗീകാരം ലഭിച്ചു. അതേവർഷം ഒക്ടോബർ  1 മുതൽ ഇത് പ്രാബല്യത്തിൽ വന്നു. ഈ നിയമത്തിന് മുൻപ് ഇന്ത്യയിലെ പങ്കുപ്രസ്ഥാനങ്ങളുമായി ബന്ധപ്പെട്ട കാര്യങ്ങൾ ഇന്ത്യൻ കരാർ നിയമത്തിലെ വ്യവസ്ഥകൾക്കനുസരിച്ചായിരുന്നു നടന്നുവന്നത്. പരിമിത ബാദ്ധ്യതാ പാർട്ണർഷിപ്പ് സ്ഥാപനങ്ങളുടെ പ്രവർത്തനങ്ങളുമായി ഈ നിയമത്തിന് ബന്ധമില്ല. അവ ലിമിറ്റഡ് ലയബിലിറ്റി പാർട്ണർഷിപ്പ് 2008 എന്ന നിയമത്തിലെ വ്യവസ്ഥകൾപ്രകാരമാണ് പ്രവർത്തിക്കുന്നത്.

## അവലംബം


വർഗ്ഗം:ഇന്ത്യയിലെ നിയമങ്ങൾ
താ‌മ്രപത്രി

***Acalypha wilkesiana***, common names **copperleaf** and **Jacob’s coat**,
പ്രധാനമായും ഒരു ഉദ്യാനസസ്യ ജനുസ്സാണ് **താ‌മ്രപത്രി** അഥവാ **കോപ്പർ ലീഫ്**  എന്ന സസ്യം. ഇലകളിലെ ചെമ്പു നിറത്തിലും ചെമ്പുകലർന്ന പച്ച നിറത്തിലും കടും പച്ചനിറത്തിലുമൊക്കെ കാണപ്പെടുന്ന ഇലച്ചെടിയായ ഇത് അക്കാലിഫ (Acalypha)  എന്ന ജനുസ്സിൽ ഉൾപ്പെടുന്നു. ഇക്കൂട്ടത്തിൽ ഇലകളുടെ ആകൃതിയിലും നിറത്തിലുമൊക്കെ വ്യത്യാസം ഉണ്ടെങ്കിലും പൊതുവെ  ഇതിനെ അക്കാലിഫ വിൽക്കിസിയാന (Acalypha wilkesiana) എന്ന ശാസ്ത്രീയനാമത്തിൽ അറിയപ്പെടുന്നു.

## സവിശേഷതകൾ
ദക്ഷിണ പസഫിക് പ്രദേശങ്ങളായ ഫിജി ഉൾപ്പെടെയുള്ള ദ്വീപു സമൂഹങ്ങളാണ് ജന്മദേശമെന്നു കരുതപ്പെടുന്ന ഈ സസ്യം  ഉഷ്ണ മിതോഷ്ണ മേഖലകളിൽ നന്നായി വളരുന്നു. സൂര്യപ്രകാശം അധികം ആവശ്യമില്ലാത്ത ഇവയുടെ ഇലകൾക്ക് മികച്ച നിറം ഉണ്ടാകാൻ തെളിഞ്ഞ പ്രകാശം അത്യാവശ്യ ഘടകമാണ്.

## ഘടന
നല്ല നീർവാഴ്ചയുള്ള പ്രദേശത്തു് വളരുവാനിഷ്ടപ്പെടുന്ന ഒരു നിത്യഹരിത സസ്യമാണ് കോപ്പർ ലീഫ്. ഏകദേശം മൂന്നുമീറ്ററോളം പൊക്കത്തിൽ വളരുന്ന ഈ സസ്യം; ശാഖോപശാഖകളായി ഏകദേശം 2-3 മീറ്റർ വരെ വ്യാസത്തിൽ വളരുന്നു. തണ്ടുകൾ ചാര നിറമോ ചെമ്പു നിറമോ കലർന്നതും രോമിലവുമാണ്. ഇലകൾ രോമാവൃതവും  പച്ച കലർന്ന നിറത്തോടു ചുവപ്പു നിറം  കലർന്നതും അരികുകൾ പല്ലുകൾ പോലെ ആകൃതിയിലുള്ളതുമാണ്.  ഇലകൾക്ക് പരമാവധി 12-25 സെന്റീ മീറ്റർ നീളത്തിലും 10-15 സെന്റീ മീറ്റർ വരെ വീതിയിലും വലിപ്പമുണ്ടാകാറുണ്ട്.  ശിഖരങ്ങളുടെ അഗ്രഭാഗത്തായി പൂക്കൾ കുലകളായി ഏകദേശം 10-15 സെന്റീ മീറ്റർ വരെ നീളമുള്ള തണ്ടിൽ ഉണ്ടാകുന്നു.

## അവലംബം

വർഗ്ഗം:സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കേരളത്തിലെ സസ്യജാലം
ഇന്ത്യയിലെ കമ്പനി നിയമം

കമ്പനികളുടെ രജിസ്ട്രേഷൻ, കമ്പനി സെക്രട്ടറിമാരുടെയും ഡയറക്ടർ ബോർഡിന്റെയും ഉത്തരവാദിത്തങ്ങൾ തുടങ്ങിയവ സംബന്ധമായ കാര്യങ്ങൾ വ്യവസ്ഥചെയ്യുന്നതിനായി ഇന്ത്യയുടെ പാർലമെന്റ് പാസ്സാക്കിയ നിയമമാണ് **കമ്പനീസ് ആക്ട് ,2013**

കോർപ്പറേറ്റ് കാര്യങ്ങൾക്കായുള്ള മന്ത്രാലയം, കമ്പനി രജിസ്ട്രാരുടെ ഓഫീസ്, ഔദ്യോഗിക ലിക്വിഡേറ്റർമാർ, കമ്പനി നിയമ ബോർഡ് തുടങ്ങിയ സംവിധാനങ്ങൾ വഴിയാണ് ഇന്ത്യാഗവൺമെന്റ് കമ്പനി നിയമത്തിന്റെ വകുപ്പുകൾ നടപ്പാക്കുന്നത്. പുതിയ കമ്പനികളുടെ രജിസ്ട്രേഷൻ, നിലവിലുള്ള കമ്പനികളുടെ മേൽനോട്ടം തുടങ്ങിയ കാര്യങ്ങൾ കൈകാര്യം ചെയ്യുന്നത് കമ്പനി രജിസ്ട്രാരാണ്.

**സ്വകാര്യ കമ്പനി** ;-കുറഞ്ഞത് ഒരു ലക്ഷം രൂപ പണമടച്ച മൂലധനം ,അംഗങ്ങളുടെ എണ്ണം ഇരുനൂറ് ആയും ഓഹരികൾ കൈമാറാൽ  പരിമിതപ്പെടുത്തിയിരികുന്നു..രണ്ടോ അതിലധികമോ വ്യക്തികൾ ചേർന്നു സ്വകാര്യ കമ്പനി രൂപീകരികാം..ഡയറക്ടർമാരുടെ എണ്ണം കുറഞ്ഞത് രണ്ട് പരമാവധി പതിനഞ്ചു ആയി പരിമിതപ്പെടുത്തിയിരികുന്നു.

**പൊതു കമ്പനി** :-കുറഞ്ഞത് അഞ്ച് ലക്ഷം രൂപ പണമടച്ച മൂലധനമുള്ള സ്വകാര്യ കമ്പനിഅല്ലത്ത കമ്പനികൾ..ഏഴോ അതിലധികമോ വ്യക്തികൾ ചേർന്നു പൊതു കമ്പനി രൂപീകരികാം..ഡയറക്ടർമാരുടെ എണ്ണം കുറഞ്ഞത് മൂന്നു പരമാവധി പതിനഞ്ചു ആയി പരിമിതപ്പെടുത്തിയിരികുന്നു.

**ലിമിറ്റഡ് കമ്പനി**:- ലിമിറ്റഡ് കമ്പനി  പരമാവധി ബാദ്ധ്യത അംഗങ്ങളുടെ നിക്ഷേപിച്ച അല്ലെങ്കിൽ ഗ്യാരണ്ടി തുകയായി  പരിമിതപ്പെടുത്തിയിരിക്കുന്നു.
## കോർപറേറ്റ് സാമൂഹ്യ ഉത്തരവാദിത്തം
1000 കോടിയിലധികം വിറ്റ് വരവോ 500 കോടി രൂപ അറ്റാദായമോ 5 കോടിയിലധികം ലാഭമോ ഉള്ള കമ്പനികൾ തങ്ങളുടെ ലാഭത്തിന്റെ 2% കോർപറേറ്റ് സാമൂഹ്യ ഉത്തരവാദിത്ത നിർവഹണത്തിനായി(Corporate Social Responsibility-CSR) ചെലവഴിക്കണം.
## അവലംബം


വർഗ്ഗം:ഇന്ത്യയിലെ നിയമങ്ങൾ
പെരിപ്ലസ് ഓഫ് ദി എറിത്രിയൻ സീ

എ.ഡി ഒന്നാം നൂറ്റാണ്ടിൽ ഗ്രീക്കിൽ എഴുതപ്പെട്ട ഒരു  സഞ്ചാരരേഖയാണ് **പെരിപ്ലസ് ഓഫ് ദി എറീത്രിയൻ സീ**  (, ). ചെങ്കടൽ വഴി ഉത്തരപൂർവ്വാഫ്രിക്കൻ തീരങ്ങളിലേക്കും ഇന്ത്യൻ തീരപ്രദേശങ്ങളിലേക്കുമുള്ള സഞ്ചാരത്തെയും അവിടങ്ങളിലെ കച്ചവടസാദ്ധ്യതകളെയും ആണ് ഇതിൽ വിവരിക്കുന്നത്. ഇതിന്റെ കർത്താവ് അജ്ഞാതനാണെങ്കിലും ഇന്ത്യൻ മഹാസമുദ്രത്തിലെ കച്ചവടകേന്ദ്രങ്ങളെക്കുറിച്ചും സംസ്കാരത്തെക്കുറിച്ചും അനുഭവപരിചയവും പാണ്ഡിത്യവുമുള്ള വ്യക്തിയാണെന്നത് നിസ്തർക്കമാണ്.

"എറിത്രിയൻ കടൽ" () എന്ന് പ്രാചീനയവനകൃതികളിൽ പരാമർശിക്കുന്നത് ചെങ്കടലും പേർഷ്യൻ ഉൾക്കടലും അറബിക്കടലും ഉൾപ്പെടുന്ന ഇന്ത്യൻ മഹാസമുദ്രത്തിന്റെ ഭാഗത്തെയാണ്.

പ്രാചീനകാലത്തെ കച്ചവടബന്ധങ്ങളെയും സംസ്കാരങ്ങളെയും വളരെ അറിവുനൽകുന്നു പെരിപ്ലസ്. നിരവധി കച്ചവടകേന്ദ്രങ്ങളെയും കച്ചവടദ്രവ്യങ്ങളെയും തുറമുഖങ്ങളെയും കുറിച്ച് ഇതിലെ 66 ഖണ്ഡങ്ങളിൽ പരാമർശമുണ്ട്. ഇതിൽ വിവരിക്കുന്ന പേരുകളുടെ യഥാർത്ഥസംബന്ധങ്ങളെക്കുറിച്ച്  ചരിത്രകാരന്മാർക്കിടയിൽ അഭിപ്രായവ്യത്യാസമുണ്ട്. വിശേഷിച്ചും ക്രിസ്ത്വബ്ദാരംഭത്തിലെ കേരളചരിത്രത്തിന്റെ മുഖ്യോപാദാനമാണ് പെരിപ്ലസ്.  അക്കാലത്തെ മുസിരിസ്സിനെപ്പറ്റിയും കുറിച്ചുള്ള വിവരണങ്ങൾ കാണാം.  കൂടാതെ കേരളതീരത്തെ നൗറ, തിണ്ടിസ്, നെൽക്കിണ്ട, ബക്കാരെ, ബലിത, കുമരി എന്നീ മറ്റു തുറമുഖങ്ങളെപ്പറ്റിയും പറയുന്നുണ്ട്. പണ്ഡ്യന്മാരേയും കേരബോത്രകേരളപുത്രന്മാരേയും കുറിച്ച് സൂചനകൾ തരുന്ന ഇതിൽ അന്ന് തമിഴകമെന്നു അറിയപ്പെട്ടിരുന്ന പ്രദേശത്തെ Damirica അല്ലെങ്കിൽ Limyrike എന്ന് വിളിക്കുന്നുണ്ട്.
## രചയിതാവും കാലവും
ഹൈഡൽബർക്ക് സർവ്വകലാശാലയിൽ പ്രസ്തുതകൈയെഴുത്തുപ്രതി ഗ്രീക്ക് ചരിത്രകാരനായ അറിയാനസ്സിന്റെ ഗ്രന്ഥങ്ങൾക്കൊപ്പമാണ് സൂക്ഷിക്കപ്പെട്ടിരുന്നത്. 1622-ൽ മുപ്പതുവർഷയുദ്ധത്തിനിടെ ഹൈഡൽബർക്ക് പിടിച്ചടക്കിയ ജർമ്മൻ കാത്തലിക് ലീഗ് ഗ്രന്ഥശേഖരം വത്തിക്കാൻ ഗ്രന്ഥശാലയ്ക്ക് സമ്മാനിച്ചിരുന്നു. പുസ്തകങ്ങൾ മാറ്റുന്നതിന് നേതൃത്വം നൽകിയ ലിയോണെ അല്ലാഷ്യോ  തയ്യാറാക്കിയ മുഖവുരയിലും കൃതി അറിയാനസ്സിന്റെ പേരിലാണ് ആരോപിച്ചിരുന്നത്. 1815-ലെ പാരീസ് സമാധാന ഉടമ്പടി പ്രകാരം ഗ്രന്ഥശേഖരം ഏതാണ്ട് പൂർണ്ണമായും സർവ്വശലാകാലയ്ക്ക് തിരിച്ചനൽകപ്പെട്ടു. പക്ഷേ, ഈ കൃതി അറിയാനസ്സിന്റെ പേരിൽത്തന്നെ നിലനിന്നു.
16-ആം നൂറ്റാണ്ടുമുതൽ പെരിപ്ലസ്സിനുണ്ടായ പ്രസിദ്ധീകരണങ്ങളിലും വിവർത്തനങ്ങളിലുമെല്ലാം കൃതി അറിയാനസ്സിന്റെ പേരിൽത്തന്നെയാണ്. എന്നാൽ ബ്രിട്ടീഷ് ലൈബ്രറിയിലെ പ്രതിയിൽ രചയിതാവുനെ കുറിച്ച് സൂചനയില്ല.
## അവലംബം


## പുറത്തേയ്ക്കുള്ള കണ്ണികൾ
* http://depts.washington.edu/silkroad/texts/periplus/periplus.html "The present text has been digitalized from the translation of William H. Schoff, The Periplus of the Erythraean Sea: Travel and Trade in the Indian Ocean by a Merchant of the First Century (New York: Longmans, Green, and Co., 1912).  Some additional commentary including alternate spellings or translations from Lionel Casson's more recent edition are given in square brackets."
* Ancient history sourcebook : The basic text from Schoff's 1912 translation.
കേരള സംസ്ഥാന ചലച്ചിത്ര വികസന കോർപ്പറേഷൻ

മലയാളം സിനിമ കേരളത്തിൽ തന്നെ പൂർണ്ണമായും  വളർത്തുക എന്ന ലക്ഷ്യത്തോടെ കേരള സർക്കാർ ആരംഭിച്ചതാണ് **കേരളസംസ്ഥാന ചലച്ചിത്രവികസന കോർപ്പറേഷൻ**.  ഇന്ത്യയിലെ ഇത്തരത്തിൽ നടത്തപ്പെടുന്ന ആദ്യ സംരംഭമായ ഇതിന്റെ  പ്രവർത്തനം 1975- ജൂലൈ-23ന് തിരുവനന്തപുരത്ത് വഴുതയ്ക്കാട് ആരംഭിച്ചു.  ഇതിന്റെ ഫലമായി 1980-ൽ തിരുവല്ലം എന്നപ്രദേശത്തെ തിരുവല്ലം കുന്നിൽ സമ്പൂർണ്ണ സൗകര്യത്തോടുകൂടി ചിത്രാഞ്ജലി സ്റ്റുഡിയോ പ്രവർത്തനം ആരംഭിച്ചു.  കേരള സർക്കാരിന്റെ  വിവിധ വകുപ്പുകൾക്കായി ഡോക്യുമെന്ററികൾ നിർമ്മിക്കുന്ന ഒരു ഏജൻസി കൂടിയായ ഈ സംരംഭം, 2001-ൽ ടെലിവിഷൻ സീരിയലുകളുടേയും ടെലി ഫിലിമുകളുടേയും നിർമ്മാണത്തിനായി കലാഭവൻ സ്റ്റുഡിയോ വഴുതയ്ക്കാട് പ്രവർത്തനം ആരംഭിച്ചു.

## മറ്റു സംരംഭങ്ങൾ
* കേരളത്തിലെ വിവിധ ജില്ലകളിലായി 16 സിനിമാശാലകൾ പ്രവർത്തിപ്പിക്കുന്നുണ്ട്. 
* സിനിമാ വാർത്തകൾ ജനങ്ങളിലേയ്ക്ക് എത്തിക്കുന്നതിനായി സിനി-ടെക് എന്ന പ്രസിദ്ധീകരണം.
* ചലച്ചിത്രസംബന്ധിയായ പുസ്തകങ്ങൾ.

## അവലംബം


വർഗ്ഗം:കേരള സർക്കാറിന്റെ പദ്ധതികൾ
വർഗ്ഗം:മലയാളചലച്ചിത്രം
ഹാഡ്രിയൻ

ഏഡി 117 മുതൽ 138 വരെ റോമാചക്രവർത്തിയായിരുന്നു **ഹാഡ്രിയൻ**. എ.ഡി. 76ൽ ഐബീരിയയിലാണ് ജനനം. റോമിലെ ട്രാജൻ എന്ന ചക്രവർത്തിയുടെ അകന്ന ബന്ധുവാണ് ഇദ്ദേഹം. ഏ.ഡി. 117ൽ ട്രാജൻ മരിക്കുകയും അദ്ദേഹം പിൻഗാമിയാകുകയും ചെയ്തു. തന്റെ ഭരണകാലത്ത് പകുതിയിലധികം സമയം ഇറ്റലിക്ക് പുറത്താണ് ഹാഡ്രിയൻ ചിലവഴിച്ചത്. ക്രി.വ. 138ൽ ഹാഡ്രിയൻ അന്തരിച്ചു. ചടുലമായ നീക്കങ്ങളുള്ള പടത്തലവനായിരുന്നു ഹാഡ്രിയൻ. എന്നാൽ ചക്രവർത്തി എന്ന നിലയിൽ ജനപ്രിയനായിരുന്നില്ല അദ്ദേഹം എന്നാണ് ചരിത്രകാരന്മാർ പറയുന്നത്. ഹാഡ്രിയൻ തന്റെ ഭരണകാലത്ത് നിർമ്മിച്ച വന്മതിലുകളുടേയും കോട്ടകളുടേയും നാശാവശിഷ്ടങ്ങൾ ഇന്നും കാണാം.
## ഇതും കാണുക
*ഹേഡ്രിയൻ മതിൽ

വർഗ്ഗം:76-ൽ ജനിച്ചവർ
വർഗ്ഗം: 138-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:റോമൻ ചക്രവർത്തിമാർ
ഹാമിൽക്കർ ബർക്ക

പടയോട്ടങ്ങൾക്ക് പേരുകേട്ട കാർത്തജീനിയൻ ജനറലും സ്റ്റേറ്റ്സ്മാനും ബാർക്കിഡ് കുടുബത്തിന്റെ നായകനും ഹാനിബൽ, ഹസ്ദ്രുബൽ, മാഗോ എന്നിവരുടെ പിതാവുമായിരുന്നു **ഹാമിൽക്കർ ബർക്ക**. ബി.സി. 247ൽ നടന്ന ഒന്നാം പ്യൂണിക് യുദ്ധത്തിൽ അദ്ദേഹം സിസിലിയിലുള്ള റോമൻ സൈന്യത്തിനെതിരേ കനത്ത യുദ്ധം നടത്തി ആ ദ്വീപ് പിടിച്ചൊതുക്കി. 241ൽ യുദ്ധമവസാനിക്കുന്നത് വരെ ബർക്ക ആ ദ്വീപിൽ കഴിയുകയും പരാജയമറിയാത്ത സ്വന്തം സൈന്യത്തെ നയിച്ചുകൊണ്ട് വീരനായകനായി നാട്ടിൽ തിരിച്ചെത്തുകയും ചെയ്തു. ബി.സി 228ൽ നടന്ന ഏറ്റുമുട്ടലിൽ റോമാ സാമ്രാജ്യത്തെ പരാജയത്തിന്റെ പടിവാതിലിൽ വരെയെത്തിച്ച അദ്ദേഹം കൊല്ലപ്പെട്ടു. റോം പിടിച്ചടക്കുക എന്ന ലക്ഷ്യം ബർക്കയ്ക് സാധിച്ചില്ല. ഹാമിൽക്കർ ബർക്കയുടെ പുത്രനാണ് ഹാനിബാൾ.

## പുറത്തേയ്ക്കുള്ള കണ്ണികൾ
* Livius.org: Hamilcar Barca 

വർഗ്ഗം:ബി.സി. 275-ൽ ജനിച്ചവർ
വർഗ്ഗം:ബി.സി. 228-ൽ മരിച്ചവർ
കാള്യമ്പുടി രാധാകൃഷ്ണ റാവു

ലോകപ്രശസ്തനായ ഒരു ഇന്ത്യൻ അമേരിക്കൻ ഗണിതശാസ്ത്രജ്ഞനും സ്ഥിതിഗണിതജ്ഞനുമാണ് (സ്റ്റാറ്റിസ്റ്റീഷ്യൻ) **സി.ആർ റാവു** എന്നു പൊതുവേ അറിയപ്പെടുന്ന കാള്യമ്പുടി രാധാകൃഷ്ണ റാവു (ജനനം:സെപ്തംബർ 10, 1920). 2002ൽ അമേരിക്കയിലെ ദേശീയ ശാസ്ത്ര മെഡൽ ലഭിച്ചിരുന്നു. നിലവിലദ്ദേഹം പെൻ സ്റ്റേറ്റ് സർവ്വകലാശാലയിൽ പ്രൊഫസർ എമെരിറ്റസും ബഫലോ സർവ്വകലാശാലയിൽ ഗവേഷണ പ്രഫസറുമാണ്. 
## ജീവിതരേഖ
1920 സെപ്തംബർ 10-നു മൈസൂർ സംസ്ഥാനത്തെ ഹദഗളിയിൽ ജനിച്ചു. പ്രാഥമിക കോളെജ് വിദ്യാഭ്യാസം ആന്ധ്രാ, കൊൽക്കത്ത സർവകലാശാലകളിലായിരുന്നു. ഗവേഷണ പഠനം കേംബിഡ്ജിലുമായിരുന്നു. ആധുനിക സ്റ്റാറ്റിസ്റ്റിക്സ്സിന്റെ സ്ഥാപകരിൽ ഒരാളായി ഗണിക്കപ്പെടുന്ന റോണാൾഡ് ഫിഷറിന്റെ കീഴിൽ ഗവേഷണം ചെയ്ത്  കേംബ്രിഡ്‌ജിൽ നിന്ന്  പി.എച്ച്.ഡി നേടി. തുടർന്ന് തുടർന്ന് ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിട്യൂട്ട്, കേംബ്രിഡ്ജ് , പെൻ‌ഡേറ്റഡ് സർവകലാശാല എന്നിവടങ്ങളിൽ ജോലി ചെയ്തു
വിദ്യാർത്ഥിയായിരിക്കെ 1945 ൽ രൂപം നൽകിയ എസ്റ്റിമേഷൻ സിദ്ധാന്തം സി.ആർ റാവുവിനെ ഏറെ പ്രശസ്തനാക്കി. ഹരോൾഡ് ക്രാമറുമായി ചേർന്ന് ക്രാമർ-റാവു ബൌണ്ടിന് രൂപം കൊടുത്തു. റാവു *ബ്ലാക്ക്ബെൽ സിദ്ധാന്തവും* പ്രസിദ്ധമാണ്.

### പുരസ്കാരങ്ങൾ , ബഹുമതികൾ
* റോയൽ സൊസൈറ്റി യുടെ (2011) സ്വർണമെഡൽ 
* ഇന്ത്യൻ സയൻസ് അവാർഡ് (2010) (ഭാരത സർക്കാർ നൽകുന്ന ശാസ്ത്ര പുരസ്‌കാരം)
* ഇന്റർനാഷണൽ മഹലനോബിസ് പുരസ്കാരം (2003)
* ഇന്ത്യൻ നാഷണൽ സയൻസ് അക്കാദമിയുടെ ശ്രീനിവാസ രാമാനുജൻ മെഡൽ (2003)
* പത്മ വിഭൂഷൻ (2001)
* ഇന്ത്യൻ സയൻസ് കോൺ‌ഗ്രസിന്റെ മഹലനോബിസ് ശതാബ്ദി സ്വർണമെഡൽ
* മേഘനാഥ് സാഹാ മെഡൽ (1969)
* ശാസ്ത്ര സാങ്കേതിക വിഭാഗത്തിൽ ഭാരത സർക്കാർ നൽകുന്ന ശാന്തി സ്വരൂപ് ഭട്‌നഗർ അവാർഡ് (1963)
* ബോസ് ഇൻസ്റ്റിട്യൂട്ട് നൽകുന്ന ബോസ് മെഡൽ
* 2003 ൽ കൽക്കത്ത സർവകലാശാലയുടെ ബഹുമതി ഡോക്ടറേറ്റ്  മറ്റനേകം സർവകലാശാലകളും ബഹുമതി ഡോക്ടറേറ്റുകൾ നൽകി ആദരിച്ചിട്ടുണ്ട്

### ഇദ്ദേഹത്തിന്റെ പേരിൽ ഉള്ള ബഹുമതികൾ
* പെൻസിൽ‌വാനിയ സ്റ്റേറ്റ് യൂണിവേഴ്സിറ്റി സ്റ്റാറ്റിസ്റ്റിൿസിൽ സി.ആർ റാവു & ഭാർഗവി പുരസ്കാരം നൽകുന്നുണ്ട്
* സി.ആർ റാവു അഡ്വാൻസ്‌ഡ് ഇൻസ്റ്റിട്യൂട്ട് ഓഫ് മാത്തമാറ്റിക്സ്, സ്റ്റാറ്റിസ്റ്റിൿസ് ആൻഡ് കമ്പ്യൂട്ടർ സയൻസ് 
* ഹൈദരാബാദിലെ ഐഐഐടി യിൽ നിന്നും അലിൻഡ് ഫാക്ടറി യിലേക്കുള്ള ക്രോസ് റോഡ് പ്രൊഫസർ സി.ആർ റാവു റോഡ് എന്ന് നാമകരണം ചെയ്തിട്ടുണ്ട് 

## അവലംബം

വർഗ്ഗം:1920-ൽ ജനിച്ചവർ

വർഗ്ഗം:സെപ്റ്റംബർ 10-ന് ജനിച്ചവർ
വർഗ്ഗം:ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിറ്റ്യൂട്ട് അദ്ധ്യാപകർ
വർഗ്ഗം:2023-ൽ മരിച്ചവർ
മൾട്ടിമീഡിയ

വിവിധ തരം ഉള്ളടക്ക രൂപങ്ങൾ ഉൾക്കൊള്ളുന്ന മീഡിയയും ഉള്ളടക്കവും സൂചിപ്പിക്കാനുപയോഗിക്കുന്ന പദമാണ് **മൾട്ടീമീഡിയ**. ഇതിൽ താഴെപ്പറയുന്നതിൽ ഒന്നോ അതിലധികമോ മീഡിയാ തരങ്ങൾ ഉൾപ്പെടാം
;ടെക്സ്റ്റ് : ഫോർമാറ്റഡ് & അൺഫോർമാറ്റഡ്
;ചിത്രങ്ങൾ : ഇതിൽ കമ്പ്യൂട്ടർ നിർമ്മിത ചിത്രങ്ങൾ, നേർ‌രേഖകൾ, വളവുകൾ, വൃത്തങ്ങൾ, ഡിജിറ്റൽവത്കരിച്ച ചിത്രങ്ങൾ എന്നിവ ഉൾപ്പെടാം
;ശബ്ദം : താഴ്ന ഫിഡലിറ്റിയിലുള്ള സംസാരം മുതൽ ഉയർന്ന ഫിഡലിറ്റിയിലുള്ള സ്റ്റീരിയോഫോണിക്ക് ശബ്ദം വരെ
;വീഡിയോ : വീഡിയോ ചിത്രങ്ങളുടെ ഒരു സ്വീക്വൻസ് ആയിരിക്കും.

വർഗ്ഗം:വിവരസാങ്കേതികവിദ്യ
അലോഹനെറ്റ്

ഒരു ഡാറ്റാ ശൃംഖല സ്ഥാപിക്കാനുപയോഗിക്കുന്ന സാങ്കേതികവിദ്യയാണ് **അലോഹനെറ്റ്** അഥവാ **അലോഹ സിസ്റ്റം** അഥവാ **അലോഹ**. 1970ൽ എബ്രഹാംസൺ കണ്ടെത്തിയ ഇത് ഹവായ് സർവ്വകലാശാലയിലെ ഡാറ്റാ ടെർമിനലുകൾ ഒരു കേന്ദ്ര കമ്പ്യൂട്ടറുമായി ബന്ധിപ്പിക്കാനാണുപയോഗിച്ചിരുന്നത്. ഉപയോക്താക്കൾക്ക് മുൻവിധികളില്ലാതെ റേഡിയോ ആവൃത്തിയിലുള്ള തരംഗങ്ങളുപയോഗിച്ച് ഒരു കേന്ദ്രവുമായി സമ്പർക്കത്തിലേർപ്പെടാനുള്ള അവസരമാണിതിൽ നൽകുന്നത്. ഇതി പങ്കാളികളായ ഓരോരുത്തരും വ്യത്യസ്ത ആവൃത്തിയിലുള്ള റേഡിയോ തരംഗങ്ങളാണ് ഉപയോഗിക്കുന്നത്. ഡാറ്റാ പാക്കറ്റുകൾ തമ്മിലുണ്ടാകാവുന്ന കൂട്ടിയിടിയാണ് അലോഹയിൽ അനുഭവപ്പെടുന്ന പ്രധാന പ്രശ്നം. 
## അവലംബം
ടോക്കൺ റിംഗ്

ലാൻ ശൃംഖലകൾ നിർമ്മിക്കാനുപയോഗിക്കുന്ന ഒരു സാങ്കേതികവിദ്യയാണ് **ടോക്കൺ റിംഗ്**. ഇതിനെ ഐ. ട്രിപ്പിൾ ഈ മാനകീകരിച്ച് 802.5 എന്ന പേരിൽ പുറത്തിറക്കിയിട്ടുണ്ട്. 1970ൽ ഐബിഎം ആണ് ടോക്കൺ റിംഗ് കണ്ടെത്തിയത്. ഇതിൽ കമ്പ്യൂട്ടറുകൾ തമ്മിൽ റിംഗ് ടോപ്പോളജിയിൽ ബന്ധിപ്പിച്ചിരിക്കും. ഏത് കേന്ദ്രത്തിനാണോ വിവരം അയക്കാനുള്ളത് അത് സ്വികർത്താവിന്റെ വിവരവും ഡാറ്റയും മറ്റും അടങ്ങിയ ഒരു ഫ്രെയിം അയയ്ക്കുന്നു. ടോക്കൺ എന്ന സിഗ്നൽ കൈവശമിരുന്നെങ്കിൽ മാത്രമേ ആ കേന്ദ്രത്തിനു ഇതിനു സാധിക്കുകയുള്ളൂ. അല്ലെങ്കിൽ അത് കൈവരുന്നത് വരെ കാത്തിരിക്കണം. ഒരു കേന്ദ്രം വിവരം അയച്ചു കഴിഞ്ഞാലുടനെ മറ്റൊരു കേന്ദ്രത്തിനായി ടോക്കൺ കൈമാറും. അയച്ച വിവരം റിംഗിലൂടെ എല്ലാ കേന്ദ്രത്തിലുമെത്തും. ഏത് കേന്ദ്രത്തിന്റെ വിലാസമാണോ ഫ്രെയിമിലേതുമായി സാമ്യപ്പെടുന്നുവോ ആ കേന്ദ്രത്തിനു മാത്രം ഉള്ളടക്കം സ്വീകരിക്കാൻ കഴിയും. 

വർഗ്ഗം:കമ്പ്യൂട്ടർ ശൃംഖലകൾ - അപൂർണ്ണലേഖനങ്ങൾ
ഹാനിബാൾ

റോമാസാമ്രാജ്യത്തെ വിറപ്പിച്ച പടത്തലവനാണ് **ഹാനിബാൾ**. ഹാമിൽക്കർ ബർക്ക‎‎യുടെ മൂന്നു പുത്രന്മാരിൽ ഒന്നായാണ് ജനനം. ബി.സി 228ൽ ഹാമിൽക്കർ മരിച്ചു. അതോടെ പടയുടെ നായകസ്ഥാനം 26 വയസ്സുള്ള ഹാനിബാളിനെ തേടിയെത്തി. ബി.സി. 218 മുതൽ 205 വരെ നീണ്ട് നിന്ന രണ്ടാം പ്യൂണിക് യുദ്ധത്തിൽ ഹാനിബാൾ റോമൻ സൈന്യത്തെ തകർത്തു തരിപ്പണമാക്കി. ബി.സി 205ൽ ഹാനിബാളിന് റോമൻ ആക്രമണത്തിൽ നിന്ന് കാർത്തേജ് പട്ടണത്തെ രക്ഷിക്കാനായി പിൻവാങ്ങേണ്ടി വന്നു. ആ യുദ്ധത്തിൽ ഹാനിബാളിന് തോൽവി സംഭവിച്ചു. ബി.സി. 183ൽ തന്റെ 64ആം വയസ്സിൽ ഹാനിബാൾ അന്തരിച്ചു. അരനൂറ്റാണ്ട് കാലത്തെ ഭരണത്തിൽ അദ്ദേഹം റോമിനെ വിറപ്പിച്ചുവെങ്കിലും അന്തിമ ആക്രമണം നടത്താൻ വരുത്തിയ കാലതാമസമാണ് അദ്ദേഹത്തിന്റെ പരാജയത്തിൽ ഭവിച്ചത്.

## അവലംബം


വർഗ്ഗം:റോമാ സാമ്രാജ്യം
വർഗ്ഗം:പടത്തലവന്മാർ
ഐട്രിപ്പിൾഈ 802.3

ഈഥർനെറ്റ് എന്ന സാങ്കേതികവിദ്യയെ ഒരു  മാനകീകരണം നടത്തി ഇൻസ്റ്റിറ്റ്യൂട്ട് ഓഫ് ഇലക്ട്രിക്കൽ ആന്റ് ഇലക്ട്രോണിക്സ് എഞ്ചിനീയർസ് ഇറക്കിയ രൂപമാണ് **ഐ ട്രിപ്പിൾ ഈ 802.3**. ഇതിന് ഈതെർനെറ്റുമായി കാര്യമായ വ്യത്യാസങ്ങളൊന്നും അവകാശപ്പെടാനില്ല. ഇന്ന് ലോകത്തേറ്റവും കൂടുതൽ ലാൻ ശൃംഖല നിർമ്മിക്കാനുപയോഗിക്കുന്ന സാങ്കേതികവിദ്യയാണ് ഐ ട്രിപ്പിൾ ഈ 802.3. പൊതുവേ ട്വിസ്റ്റഡ് പെയർ, കൊയാക്സിയൽ, ഒപ്റ്റിക്കൽ ഫൈബർ എന്നിവ 802.3യുടെ നിർമ്മാണത്തിനായി ഉപയോഗിക്കാറുണ്ട്. 
802.3യുടെ ഒരു ഫ്രെയിം സെഗ്മന്റിൽ 7 ഭാഗങ്ങലുണ്ട്.
* പ്രിആമ്പിൾ - ലക്ഷ്യസ്ഥാനത്തെ ക്ലോക്കുമായി ഏകീകരിക്കുവാൻ
* സ്റ്റാർട്ട് ഡീലിമിറ്റർ - ഫ്രെയിം തുടക്കമാണെന്ന് കുറിക്കുന്നു. 
* ലക്ഷ്യസ്ഥാനത്തിന്റെ വിലാസം
* ഉറവിടത്തിന്റെ വിലാസം
* ഉള്ളടക്കം
* പാച്ച് - ഡാറ്റയ്ക്ക് 46 ബിറ്റ് വലിപ്പമില്ലെങ്കിൽ അത് വരുത്താനുപയോഗിക്കുന്നു
* ചെക്ക്‌സം - തെറ്റുണ്ടോയെന്ന് കണ്ടെത്താൻ
## ആശയവിനിമയ മാനദണ്ഡങ്ങൾ

വർഗ്ഗം:കമ്പ്യൂട്ടർ ശൃംഖലകൾ - അപൂർണ്ണലേഖനങ്ങൾ
ടോക്കൺ ബസ്

ലാൻ ശൃംഖല നിർമ്മിക്കനുപയോഗിക്കുന്ന ഒരു സാങ്കേതികവിദ്യയാണ് **ടോക്കൺ ബസ്**. ടോക്കൺ റിംഗുമായി സാമ്യമുള്ള ഇവിടെ ഒരു റിംഗ് ആശയതലത്തിൽ മാത്രമാണ് കാണപ്പെടുന്നത്. കേന്ദ്രങ്ങൾ തമ്മിൽ ഒരു ബസ് ടോപ്പോളജിയിലാവും ബന്ധിക്കപ്പെട്ടിരിക്കുന്നത്. ഇവിടെയും ഒരു ടോക്കൺ ഉപയോഗിച്ചാണ് ഏത് കേന്ദ്രത്തിനാണ് നിലവിൽ ഡാറ്റ അയയ്ക്കാനുള്ള അധികാരമുള്ളതെന്ന് നിശ്ചയിക്കുന്നത്. ഇതിനെ ഐട്രിപ്പിൾ ഈ 802.4 എന്ന പേരിൽ മാനകീകരിച്ചിട്ടുണ്ട്. നെറ്റ്‌വർക്ക് നോഡുകൾക്ക് ചുറ്റും ഒരു ടോക്കൺ കൈമാറുന്നു, ടോക്കൺ കൈവശമുള്ള നോഡിന് മാത്രമേ പ്രക്ഷേപണം ചെയ്യാൻ കഴിയൂ. ഒരു നോഡിന് അയയ്‌ക്കാൻ ഒന്നുമില്ലെങ്കിൽ, വെർച്വൽ റിംഗിലെ അടുത്ത നോഡിലേക്ക് ടോക്കൺ കൈമാറും. ഓരോ നോഡും റിംഗിലുള്ള നേയ്ബറിന്റെ അഡ്രസ്സ് അറിഞ്ഞിരിക്കണം, അതിനാൽ റിംഗിലേക്കുള്ള കണക്ഷനുകളുടെയും വിച്ഛേദിക്കുന്നതിന്റെയും മറ്റ് നോഡുകളെ അറിയിക്കുന്നതിന് ഒരു പ്രത്യേക പ്രോട്ടോക്കോൾ ആവശ്യമാണ്.

ഇഥർനെറ്റിന്റെ ആക്‌സസ് പ്രോട്ടോക്കോളിന് നെറ്റ്‌വർക്ക് ആക്‌സസ്സുചെയ്യാൻ ഏതൊരു സ്റ്റേഷനും കാത്തിരിക്കേണ്ട പരമാവധി സമയം ഉറപ്പുനൽകാൻ കഴിയില്ല, അതിനാൽ ഓട്ടോമേഷൻ ആപ്ലിക്കേഷനുകൾ നിർമ്മിക്കുന്നതിന് അനുയോജ്യമല്ല. ഒരു ടോക്കൺ റിംഗ് നെറ്റ്‌വർക്കിന്റെ ഡിറ്റർമിനിസ്റ്റിക് ആക്‌സസ് പ്രോട്ടോക്കോളുമായി ഫിസിക്കൽ ബസ് നെറ്റ്‌വർക്കിന്റെ പ്രയോജനങ്ങൾ സംയോജിപ്പിക്കാൻ ടോക്കൺ ബസ് പ്രോട്ടോക്കോൾ നിർമ്മിച്ചിട്ടുണ്ട്.
## അവലംബം
വർഗ്ഗം:കമ്പ്യൂട്ടർ ശൃംഖലകൾ - അപൂർണ്ണലേഖനങ്ങൾ
അരം

അധികമുള്ള പദാർഥം നീക്കം ചെയ്യാനും പണിതീർത്ത പ്രതലങ്ങൾ ഉണ്ടാക്കാനുമുള്ള ഒരു ഉപകരണം (ടൂൾ) ആണ് **ഫയൽ** (File) അഥവാ **അരം**. ഒരു ഫിറ്റർ ഇന്ന് ഏറ്റവും അധികം ഉപയോഗിക്കുന്ന ഒരു കൈപ്പണിയായുധമാണിത്(ഹാന്റ് ടൂൾ).ഒരു ലംബമായ ഉരുക്ക് കട്ടയും അതിലെ കഠിനീകരിച്ച ഉപരിതലവും ഉപരിതലത്തിലെ സമാന്തരമായ മൂർച്ചപല്ലുകളും കൂടിയതാണ് ഒരു അരം.

ഇതേ ഗണത്തിൽ വരുന്ന അലോഹങ്ങളിൽ ഉപയോഗിക്കാനുള്ള (പ്രധാനമായും തടി പോലുള്ള മൃദുല പദാർതങ്ങളിൽ) ഫയലിനെ റാസ്പ്(rasp) എന്നു വിളിയ്ക്കുന്നു.

## ചരിത്രം

## അരത്തിന്റെ ഭാഗങ്ങൾ

### വക്ക്

### ഉദരം
ഉദരം (ബെല്ലി)

### അഗ്രം
അഗ്രം (ടിപ്പ് അഥവാ പോയിന്റ്)

### ഹീൾ

### സോൾഡർ

### ടാങ്

## വർഗ്ഗീകരണം
നീളം, ഛേദതലരൂപം, മുറിപ്പിന്റെ തരം, പല്ലിന്റെ പാരുഷ്യം(ഗ്രേഡ്) എന്നിവയെ അടിസ്ഥാനമാക്കിയാണ് അരങ്ങളെ പ്രധാനമായും  വർഗ്ഗീകരിക്കുന്നത്.

### നീളം
അറ്റത്തിന്റേയും ഹീലിന്റേയും ഇടയ്ക്കുള്ള ദൂരമാണ് അരത്തിന്റെ നീളെമെന്നു വിളിയ്ക്കുന്നത്. നീളം പറയുമ്പോൾ ഒരിക്കലും ടാങ്(പിടിയുടെ ഭാഗം) ഉൾപ്പെടുത്താറില്ല. പൊതുവെ അരത്തിനു നീളം കൂടുന്നതിനനുസരിച്ച് ഛേദതല വിസ്തീർണ്ണം കൂടും. കുറഞ്ഞത് 100 മി.മീ നീളവും കൂടിയത് 400 മി.മീ നീളവുമുള്ള അരങ്ങൾ സാധാരണമാണ്. ഇവയ്ക്കിടയിൽ ഓരോ 50 മി. മീ ലും അരങ്ങൾ വിപണിയിൽ ലഭ്യമാണ്.

### ഛേദതലരൂപം
വ്യത്യസ്ത ഛേദതലരൂപങ്ങളെ ആസ്പദമാക്കി അരങ്ങൾക്ക് പേരുനൽകാറുണ്ട്. സമചതുരം, പരന്നത്, ഉരുണ്ടത്, പകുതു ഉരുണ്ടത്, ത്രികോണം, സ്തംഭാകാരം തുടങ്ങിയ ആകൃതികളാണ് സാധാരണയായിട്ടുള്ളത്

### മുറിപ്പിന്റെ തരം
നാലുതരം മുറിപ്പുകളാണ് ഉള്ളത്. മുറിപ്പിന്റെ തരം നിർണ്ണയിക്കുന്നത് അരത്തിന്റെ മുറിപ്പുനിരകളുടെ ഇനവും സ്വഭാവവുമാണ്

#### ഒറ്റമുറിപ്പ്
Single Cut

#### ഇരട്ട മുറിപ്പ്
Double Cut

#### റാസ്പ്കട്ട്
Rasp Cut

#### വളഞ്ഞ മിൽ ചെയ്ത പല്ല്
Curved teeth

### പല്ലിന്റെ പാരുഷ്യം

## അരത്തിന്റെ തരങ്ങൾ
അരങ്ങളെ പല ഗ്രൂപ്പുകളായി തരം തിരിച്ചിരിക്കുന്നു. മെഷിനീസ്റ്റ് അരം, വാൾ അരം(saw file), മെഷീൻ അരം, റോട്ടറി അരം, റോട്ടറിബർ അരം, സ്വിസ് അരം, ബ്രോച്ച് അരം, തുടങ്ങിയവയാണ് പ്രധാനപ്പെട്ട തരത്തിലുള്ള അരങ്ങൾ. പ്രത്യേക ആവശ്യത്തിനുള്ള അരങ്ങളുമുണ്ട്.

### മെഷീനിസ്റ്റ് അരങ്ങൾ

#### കൈ അരം
Hand file

#### സമചതുര അരം

#### പകുതി ഉരുണ്ട അരം

#### ഉരുണ്ട അരം

#### പില്ലർ അരം

#### ത്രികോണ അരം

#### വാർഡിങ് അരം

#### നൈഫ് എഡ്ജ് അരം

#### ബാരറ്റ് അരം

### വാൾ അരങ്ങൾ

#### ബാന്റ് സോ അരം

### മെഷീൻ അരങ്ങൾ

### സ്വിസ്സ് അരങ്ങൾ

### ബ്രോച്ച് അരങ്ങൾ

### റോട്ടറി അരങ്ങൾ

### പ്രത്യേക അരങ്ങൾ

## ഉണ്ടാക്കുന്ന വിധം
അരത്തിന്റെ നിർമ്മാണത്തിൽ താഴെപ്പറയുന്ന ഘട്ടങ്ങളുണ്ട്.
### അനുയോജ്യമായ വലിപ്പത്തിൽ മുറിച്ചെടുക്കൽ

### ആദ്യത്തെ രൂപപ്പെടുത്തൽ

### അനീലിങ്

### അവസാനത്തെ രൂപപ്പെടുത്തൽ

### പല്ലുവെട്ടൽ

### കഠിനീകരണം

### ഫിനിഷിങ്

## രാകൾ രീതി

## അവലംബം

വർഗ്ഗം:പണിയായുധങ്ങൾ
ടോക്കൺ ബക്കറ്റ് അൽഗോരിതം

ഒരു ശൃംഖലയിലെ ഡാറ്റയുടെ തിരക്കിനെ നിയന്ത്രിക്കുന്നതിനുള്ള ഒരു അൽഗോരിതമാണ് **ടോക്കൺ ബക്കറ്റ് അൽഗോരിതം**. ലീക്കീ ബക്കറ്റ് അൽഗോരിതവുമായി ഇതിനു സാമ്യമുണ്ട്. എന്നാൽ അതിൽ നിന്ന് വ്യത്യസ്താമായി ഇവിടെ ഡാറ്റാ നിരക്കിനെ നിയന്ത്രിക്കുന്നത് ടോക്കണുകൾ ഉപയോഗിച്ചിട്ടാണ്. സിസ്റ്റത്തിൽ നിന്ന് ശൃംഖലയിലേക്ക് ഇടയ്ക്കിടയ്ക്ക് ടോക്കണുകൾ അയയ്ക്കുന്നു. ഇവയെ സ്റ്റേഷനിൽ ഒരു ബക്കറ്റിലായി (ക്യൂവിൽ) ശേഖരിക്കുന്നു. എത്രമാത്രം ടോക്കണുകൾ ബക്കറ്റിൽ അവശേഷിക്കന്നുവോ അത്രമാത്രം ഡാറ്റയെ മാത്രമേ പിന്നീട് ശൃംഖലയിലേക്ക് അയക്കാൻ കഴിയൂ. ഒരു പക്ഷേ ബക്കറ്റിനുള്ളിൽ ടോക്കൺ അവശേഷിക്കുന്നില്ലെങ്കിൽ അവ വരുന്നത് വരെ കാത്തിരിക്കേണ്ടി വരും. ഇത് നെറ്റ്‌വർക്കിലേക്ക് വ്യത്യസ്ത നിരക്കിൽ ഡാറ്റ അയയ്ക്കാൻ സഹായിക്കും.
## അവലോകനം
ടോക്കൺ ബക്കറ്റ് അൽഗോരിതം ഒരു നിശ്ചിത ശേഷിയുള്ള ബക്കറ്റിന്റെ സാമ്യത്തെ അടിസ്ഥാനമാക്കിയുള്ളതാണ്, അതിൽ സാധാരണയായി ഒരു യൂണിറ്റ് ബൈറ്റുകളെ പ്രതിനിധീകരിക്കുന്ന അല്ലെങ്കിൽ മുൻകൂട്ടി നിശ്ചയിച്ച വലുപ്പത്തിലുള്ള ഒരു പാക്കറ്റിനെ പ്രതിനിധീകരിക്കുന്ന ടോക്കണുകൾ ഒരു നിശ്ചിത നിരക്കിൽ ചേർക്കുന്നു. ഒരു പാക്കറ്റ് നിർവചിക്കപ്പെട്ട പരിധിക്ക് അനുസൃതമാണോ എന്ന് പരിശോധിക്കുമ്പോൾ, ബക്കറ്റിൽ ആ സമയത്ത് മതിയായ ടോക്കണുകൾ ഉണ്ടോ എന്ന് പരിശോധിക്കും. അങ്ങനെയെങ്കിൽ, ടോക്കണുകളുടെ ഉചിതമായ എണ്ണം, ഉദാ. ബൈറ്റുകളിൽ പാക്കറ്റിന്റെ ലെങ്തിന് തുല്യമായത്, നീക്കം ചെയ്യപ്പെടുന്നു ("കാഷ് ഇൻ"), പാക്കറ്റ് കൈമാറുന്നു, ഉദാ., പ്രക്ഷേപണത്തിനായി ഉപയോഗിക്കുന്നു. ബക്കറ്റിൽ മതിയായ ടോക്കണുകൾ ഇല്ലെങ്കിൽ പാക്കറ്റുമായി പൊരുത്തപ്പെടില്ല, ആയതിനാൽ ബക്കറ്റിലെ ഉള്ളടക്കം മാറ്റപ്പെടുന്നില്ല. സ്ഥീകരിക്കാത്ത പാക്കറ്റുകൾ വിവിധ രീതികളിൽ ട്രീറ്റ് ചെയ്യാം:
*അവയെ ഒഴിവാക്കിയേക്കാം.
*ബക്കറ്റിൽ മതിയായ ടോക്കണുകൾ ലഭ്യമാകുമ്പോൾ അവ തുടർന്നുള്ള സംപ്രേക്ഷണത്തിനായി ക്യൂവിൽ നിൽക്കും.
*അവ കൈമാറ്റം ചെയ്യപ്പെടാം, പക്ഷേ അനുരൂപമല്ലെന്ന് അടയാളപ്പെടുത്തി, നെറ്റ്‌വർക്ക് ഓവർലോഡ് ആണെങ്കിൽ പിന്നീട് ഉപേക്ഷിക്കപ്പെടാം.
## അവലംബം
## ഇതും കാണുക
*ലീക്കീ ബക്കറ്റ് അൽഗോരിതം

വർഗ്ഗം:കമ്പ്യൂട്ടർ ശൃംഖലകൾ
ആട്ടോമാറ്റിക് റിപ്പീറ്റ് റിക്വസ്റ്റ്

ഡാറ്റാ ട്രാൻസ്മിഷനിൽ ഒരു പിശക് സംഭവിച്ചാൽ പ്രസ്തുത ഫ്രയിം വീണ്ടും അയയ്ക്കാൻ ഉപയൊഗിക്കുന്ന ഒരു പ്രകൃയയാണ് ആട്ടോമാറ്റിക്ക് റിപ്പീറ്റ് റിക്വസ്റ്റ് അഥവാ ഏ.ആർ.ക്യു. ഇത് പ്രധാനമായും സ്റ്റോപ്-വെയിറ്റ് ഏ.ആർ.ക്യു,  സ്ലൈഡിങ്ങ് വിൻഡോ ഏ.ആർ.ക്യു എന്നിങ്ങനെ രണ്ടു തരത്തിലുണ്ട്.  സ്ലൈഡിങ്ങ് വിൻഡോ ഏ.ആർ.ക്യൂ.വിനെ ഗോ-ബാക്-എൻ, സെലക്ടീവ് റിപ്പീറ്റ് എന്നിങ്ങനെ വീണ്ടും രണ്ടായി തിരിക്കുന്നു. 
* സ്റ്റോപ്പ് ആൻഡ് വെയിറ്റ് : 
ഇതിൽ അയച്ച ഓരോ ഫ്രെയിമിനും അക്നോളഡ്ജ്മെന്റ് ലഭിച്ചാൽ മാത്മ്മേ അടുത്ത ഫ്രെയിം അയയ്ക്കുകയുള്ളു. അയച്ചവയിൽ തെറ്റ് കണ്ടാൽ ഇതിനു പകരം നെഗറ്റീവ് അക്നോളഡ്ജ്മെന്റാവും അയയ്ക്കുക. ഫ്രെയിം അയയ്ക്കുന്നതിനൊപ്പം ഒരു ടൈമർ കൂടി സെറ്റ് ചെയ്യപ്പെടുന്നു. ടൈമർ അവസാനക്കുന്നതിനകം ഏതെങ്കിലും തരത്തിലുള്ള അക്നോളഡ്ജ്മെന്റ് ലഭിച്ചില്ലെങ്കിൽ ഫ്രെയിം വീണ്ടും അയക്കപ്പെടും.
*സ്ലൈഡിങ്ങ് വിൻഡോ
**ഗോ-ബാക്ക്-എൻ 
ഇതിൽ സ്റ്റോപ് ആൻഡ് വെയിറ്റിൽ നിന്ന് വ്യത്യസ്തമായി ഫ്രെയിം തുടരെ അയക്കുന്നു. ഏത് ഫ്രെയിമാണോ സ്വീകർത്താവിൽ തെറ്റായി ലഭിക്കുന്നത് അതിനു ശേഷമുള്ള ഫ്രെയിം സ്വീകരിക്കുന്നില്ല. ഇത് സെന്റർ വീണ്ടും അയയ്ക്കും. നിശ്ചിത സമയത്തിനു ശേഷം ഏതെങ്കിലും തരത്തിലുള്ള അക്നോളഡ്ജ്മെന്റ് ലഭിച്ചില്ലെങ്കിൽ ആദ്യം മുതലേ ഫ്രെയിം അയയ്ക്കപ്പെടും.
**സെലക്ടീവ് റിപ്പീറ്റ്
ഇതിൽ ഫ്രെയിം തുടരെ അയയ്ക്കുമെങ്കിലും ഏത് ഫ്രെയിമിനാണോ നെഗറ്റീവ് അക്നോളഡ്‌ജ്മെന്റ് ലഭിക്കുന്നത് അതു മാത്രം വീണ്ടും അയയ്ക്കപ്പെടും.

വർഗ്ഗം:ഡേറ്റാബേസ് സോഫ്റ്റ്വെയറുകൾ
ലീക്കി ബക്കറ്റ് അൽഗോരിതം

ഒരു ശൃംഖലയിലെ ഡാറ്റയുടെ തിരക്കിനെ നിയന്ത്രിക്കുന്നതിനുള്ള ഒരു അൽഗോരിതമാണ് **ലീക്കീ ബക്കറ്റ് അൽഗോരിതം**. ഇതിൽ ഒരു സിസ്റ്റത്തിൽ നിന്ന് നെറ്റ്‌വർക്കിലേക്ക് ബഹിർഗമിക്കുന്ന ഡാറ്റയെയാണ് നിയന്ത്രിക്കുന്നത്. ഇതിലൂടെ ശൃംഖലയ്ക്ക് എപ്പോഴും താങ്ങാൻ കഴിയുന്ന തരത്തിലുള്ള ഡാറ്റാനിരക്കേയുള്ളൂവെന്ന് ഉറപ്പുവരുത്തുന്നു.

അടിയിലായി ദ്വാരമുള്ള ഒരു ബക്കറ്റിലേക്ക് വെള്ളം നിറയ്ക്കുന്നതായി സങ്കൽപ്പിക്കുക. ഏത് നിരക്കിൽ ബക്കറ്റിലേക്ക് വെള്ളം എത്തിയാലും ബക്കറ്റിൽ നിന്ന് വെള്ളം പുറത്തേക്ക് പോകുന്നത് ഒരേ നിരക്കിലാവും. ബക്കറ്റിൽ വെള്ളമുള്ളതു വരെ ഇത് തുടരുകയും ചെയ്യും. ഇത് വഴി ഒരു 'റെഗുലേറ്റഡ് ഫ്ലോ' ഉറപ്പു വരുത്തുന്നു. ഇതിനു സമാനമാണ് ടോക്കൺ ബക്കറ്റ് അൽഗോരിതത്തിന്റെ പ്രവർത്തനം. ഒരു ക്യൂ മുഖാന്തരമാണ് ഇത് നിർമ്മിക്കുന്നത്. നെറ്റ്‌വർക്കിലേക്ക് വിടുന്ന ഡാറ്റ അത് ഏത് നിരക്കിലാണെങ്കിലും ഒരു ക്യൂവിലേക്ക് ശേഖരിക്കപ്പെടുന്നു. ഇതിൽ നിന്ന് ആദ്യം വന്നത് ആദ്യം എന്ന ക്രമത്തിൽ നെറ്റ്‌വർക്കിലേക്ക് തുറന്നു വിടുന്നു.

ഇത് പാക്കറ്റ്-സ്വിച്ച്ഡ് കമ്പ്യൂട്ടർ നെറ്റ്‌വർക്കുകളിലും ടെലികമ്മ്യൂണിക്കേഷൻ നെറ്റ്‌വർക്കുകളിലും ട്രാഫിക് പോലീസിംഗ്, ട്രാഫിക് രൂപപ്പെടുത്തൽ, ഡാറ്റാ ട്രാൻസ്മിഷന്റെ ഷെഡ്യൂളിംഗ് എന്നിവ പാക്കറ്റുകളുടെ രൂപത്തിൽ ഉപയോഗിക്കുന്നു, ബാൻഡ്‌വിഡ്ത്ത്, ബർസ്റ്റനെസ് എന്നിവയിൽ നിർവചിക്കപ്പെട്ട പരിധിയാണിത് (ട്രാഫിക്ക് ഫ്ലോയിൽ വരുന്ന വ്യത്യാസങ്ങളുടെ ഒരു അളവാണിത്).

യൂസർ-നെറ്റ്‌വർക്ക് ഇന്റർഫേസുകളിലോ ഇന്റർ-നെറ്റ്‌വർക്ക് ഇന്റർഫേസുകളിലോ നെറ്റ്‌വർക്ക്-ടു-നെറ്റ്‌വർക്ക് ഇന്റർഫേസുകളിലോ ഉള്ള ഉപയോഗം/നെറ്റ്‌വർക്ക് പാരാമീറ്റർ നിയന്ത്രണത്തിലുള്ള അസിൻക്രണസ് ട്രാൻസ്ഫർ മോഡ് (എടിഎം) നെറ്റ്‌വർക്കുകൾക്ക്ലീക്കി ബക്കറ്റിന്റെ ഒരു പതിപ്പ്, ജനറിക് സെൽ റേറ്റ് അൽഗോരിതം ഉപയോഗിക്കാൻ ശുപാർശ ചെയ്യുന്നു. അതിലൂടെയുള്ള കണക്ഷനുകളിലെ അമിതമായ ട്രാഫിക് ലെവലിൽ നിന്ന് ഒരു നെറ്റ്‌വർക്കിനെ സംരക്ഷിക്കുക എന്നതാണ് ലക്ഷ്യം. ഒരു എടിഎം നെറ്റ്‌വർക്കിലേക്ക് ഒരു നെറ്റ്‌വർക്ക് ഇന്റർഫേസ് കാർഡ് മുഖേനയുള്ള ട്രാൻസ്മിഷനുകൾ രൂപപ്പെടുത്തുന്നതിന് ജനറിക് സെൽ റേറ്റ് അൽഗോരിതം അല്ലെങ്കിൽ അതിന് തത്തുല്യമായത് ഉപയോഗിച്ചേക്കാം.

ലീക്കി ബക്കറ്റിന്റെ ചില ഇമ്പ്ലിമെന്റേഷനുകൾ ടോക്കൺ ബക്കറ്റ് അൽഗോരിതത്തിന്റെ ഒരു മിറർ ഇമേജാണ്, തത്തുല്യമായ പാരാമീറ്ററുകൾ നൽകിയാൽ, അതേ പരിധികൾക്ക് അനുസൃതമായി അതേ ക്രമം കൃത്യമായി തന്നെ നിർണ്ണയിക്കും.
## ഇതും കാണുക
*ടോക്കൺ ബക്കറ്റ് അൽഗോരിതം
## അവലംബം
വർഗ്ഗം:കമ്പ്യൂട്ടർ ശൃംഖലകൾ - അപൂർണ്ണലേഖനങ്ങൾ
ഗുരുവായൂരപ്പൻ ട്രസ്റ്റ്

മഹാകവി ജി. ശങ്കരക്കുറുപ്പ് 1968-ൽ സ്ഥാപിച്ച ഒരു സംഘടനയാണ് **ഗുരുവായൂരപ്പൻ ട്രസ്റ്റ്**. മഹാകവിക്ക് ലഭിച്ച ജ്ഞാനപീഠസമ്മാനത്തുകയിൽ നിന്നും ഇരുപത്തി അയ്യായിരം രൂപ നിക്ഷേപിച്ച്  കൊച്ചിയിലാണ് ഇത് സ്ഥാപിച്ചത്. ഓരോ വർഷത്തേയും മികച്ച സാഹിത്യകൃതിക്ക് നൽകിവരുന്ന ഓടക്കുഴൽ പുരസ്കാരം ഈ ട്രസ്റ്റ് നൽകിവരുന്നു.

വർഗ്ഗം:കേരളത്തിലെ പ്രധാന ട്രസ്റ്റുകൾ
കണ്ണശ്ശസ്മാരകം

നിരണം കവികൾ എന്നുകൂടി അറിയപ്പെടുന്ന കണ്ണശ്ശക്കവികളുടെ സ്മരണാർത്ഥം പത്തനംതിട്ടയിലെ തിരുവല്ലയിൽനിരണം തൃക്കപാലീശ്വരക്ഷേത്രത്തിനു സമീപം സ്ഥാപിച്ചതാണ് **കണ്ണശ്ശ സ്മാരകം**. 1981-ൽ കണ്ണശ്ശ ദിനമായ ആഗസ്റ്റ് 30-ന് അന്നത്തെ കേരള മുഖ്യമന്ത്രി ഇ.കെ. നായനാർ ഉദ്ഘാടനം ചെയ്ത ഈ സ്മാരകം; കണ്ണശ്ശകവികൾ ജീവിച്ചിരുന്ന നിരണത്തെ കണ്ണശ്ശൻ പറമ്പിലാണ് സ്ഥിതിചെയ്യുന്നത്.  കണ്ണശ്ശ കൃതികളുടെ പ്രസിദ്ധീകരണം, സാംസ്കാരിക പഠനക്കളരി, കഥാ-കവിത പഠനക്ലാസ്സുകൾ, വിദ്യാർത്ഥികൾക്കായി ചിത്രരചനാ മത്സരങ്ങൾ എന്നിവ ഈ സ്മാരകത്തിന്റെ മേൽനോട്ടത്തിൽ നടത്തിവരുന്നു.  2003 മുതൽ ഈ സ്ഥാപനം കണ്ണശ്ശ പുരസ്കാരം നൽകിവരുന്നു.

## ഇതും കാണുക
*നിരണംകവികൾ
*കണ്ണശ്ശരാമായണം
*ഭാരതമാല

വർഗ്ഗം:കേരളത്തിലെ സ്മാരകങ്ങൾ
ചെറുകാട് സ്മാരക ട്രസ്റ്റ്

ചെറുകാട് എന്ന തൂലികാനാമത്തിൽ അറിയപ്പെട്ടിരുന്ന ഗോവിന്ദപിഷാരോടിയുടെ സ്മരണാർത്ഥം 1978-ൽ തിരുവനന്തപുരം ആസ്ഥാനമാക്കി സ്ഥാപിച്ച ട്രസ്റ്റാണ് **ചെറുകാട് സ്മാരക ട്രസ്റ്റ്**. 1984-ൽ തിരുവനന്തപുരത്തു നിന്നും ആസ്ഥാനം പെരിന്തൽമണ്ണയിലേയ്ക്കു് മാറ്റി സ്ഥാപിച്ചു. 1978 മുതൽ ഈ ട്രസ്റ്റ് ശക്തി അവാർഡ് എന്ന പേരിൽ ഓരോ വർഷവും വിഭിന്ന ശാഖകളിൽപ്പെട്ട കൃതികൾക്ക് പുരസ്കാരം നൽകിത്തുടങ്ങിയിരുന്നു. പിന്നീട് ഈ പുരസ്കാരം ചെറുകാട് പുരസ്കാരം എന്ന പേരിൽ നൽകാൻ തുടങ്ങി.  1978 മുതൽ തുടർച്ചയായി ആറു വർഷം മെയ്ദിന അക്കാഡമി എന്ന പേരിൽ നാടകപഠനക്കളരി സംഘടിപ്പിച്ചിരുന്നു. ചെറുകാടിന്റെ ഭാര്യ ലക്ഷ്മിക്കുട്ടി പിഷാരസ്യാർ സ്ഥാപക ചെയർപേഴ്സണായി തുടക്കം കുറിച്ച ഈ ട്രസ്റ്റിന്റെ പ്രധാന ലക്ഷ്യം പുരസ്കാര സമർപ്പണവും പുസ്തകപ്രസാധനവുമാണ്.

വർഗ്ഗം:കേരളത്തിലെ പ്രധാന ട്രസ്റ്റുകൾ
ഉള്ളൂർ സ്മാരകം

മഹാകവി ഉള്ളൂർ എസ്സ്. പരമേശ്വരയ്യരുടെ പേരിൽ തിരുവനന്തപുരം ജഗതിയിൽ പ്രവർത്തിക്കുന്ന ഒരു സ്ഥാപനമാണ് **ഉള്ളൂർ സ്മാരകം**. 1955-ൽ രൂപം കൊണ്ട ഒരു സമിതിയാണ് ഈ സ്മാരകത്തിന്റെ ആരംഭം കുറിച്ചത്. ഡോ. എസ്. രാധാകൃഷ്ണൻ ഉദ്ഘാടനം ചെയ്ത ഗവേഷണവിഭാഗത്തേക്കൂടാതെ ഒരു 'എ' ഗ്രേഡ് പബ്ലിക് ലൈബ്രറിയും ഈ സ്മാരകത്തിൽ പ്രവർത്തിച്ചുവരുന്നു. കൂടാതെ വർഷം തോറും കവിതയ്ക്ക് ഉള്ളൂർ അവാർഡും ഈ സ്ഥാപനം നൽകിവരുന്നു.

വർഗ്ഗം:കേരളത്തിലെ സ്മാരകങ്ങൾ
സാത്ത് ഹിന്ദുസ്ഥാനി

ക്വാജ അഹ്മദ് അബ്ബാസ് രചനയും സംവിധാനവും നിർവഹിച്ച് 1969-ൽ പുറത്തിറങ്ങിയ ഹിന്ദി ചലച്ചിത്രമാണ് ***സാത്ത് ഹിന്ദുസ്ഥാനി*** (ദേവനാഗിരി: सात हिन्दुस्तानी, ഉർദ്ദു: , തർജ്ജമ: *ഏഴ് ഇന്ത്യക്കാർ*). പോർച്ചുഗീസ് ഭരണത്തിൽ നിന്ന് ഗോവയെ സ്വതന്ത്രമാക്കാൻ ശ്രമിക്കുന്ന ഏഴ് ഇന്ത്യക്കാരുടെ കഥയാണ് ചിത്രം പറയുന്നത്. അമിതാഭ് ബച്ചൻ അഭിനയിക്കുന്ന ആദ്യത്തെ ചലച്ചിത്രമാണിത്. മലയാള ചലച്ചിത്രതാരം മധുവും ചിത്രത്തിൽ ഒരു പ്രധാന വേഷത്തിൽ അഭിനയിച്ചിട്ടുണ്ട്. ഉത്പൽ ദത്ത്, ഷഹനാസ്, എ.കെ. ഹംഗൽ, അൻവർ അലി (ഹാസ്യതാരം മെഹമൂദിന്റെ സഹോദരൻ) എന്നിവരാണ് ചിത്രത്തിലെ മറ്റു വേഷങ്ങൾ കൈകാര്യം ചെയ്തിരിക്കുന്നത്.

## കഥാസാരം
ബീഹാറിൽ നിന്ന് ഗോവയിലെത്തുന്ന മുസ്ലീം കവിയാണ് അൻവർ അലി (അമിതാഭ് ബച്ചൻ). ഇന്ത്യയുടെ പല ഭാഗത്തു നിന്നും വരുന്ന അഞ്ചു പേർ കൂടി അദ്ദേഹത്തോടൊപ്പം ചേരുന്നു. ഈ സംഘത്തിലേക്കു മരിയ (ഷെഹനാസ്) കൂടി എത്തുമ്പോഴാണ് ചിത്രത്തിന്റെ കഥ പുരോഗമിക്കുന്നത്. പോർച്ചുഗീസ് നിയന്ത്രണത്തിലുള്ള ഗോവയാണ് മരിയയുടെ സ്വദേശം. ഇവർ ഏഴ് പേരും കൂടി ഗോവയിൽ ദേശീയ പ്രസ്ഥാനത്തിനു ശക്തി പകരുകയും പോർച്ചുഗീസ് ഭരണത്തിൽ നിന്ന് ഗോവയെ മോചിപ്പിക്കുകയും ചെയ്യുന്നതാണ് ചിത്രത്തിന്റെ ഇതിവൃത്തം.

## അഭിനേതാക്കൾ
* മധു  -  ശുബോദ് സന്യാൽ
* അമിതാഭ് ബച്ചൻ  -  അൻവർ അലി അൻവർ
* ഷെഹനാസ്  -  മരിയ 
* ഉത്പാൽ ദത്ത്  -  ജോഗീന്ദർ നാഥ്
* ഇർഷാദ് അലി  -  മഹാദേവൻ
* അൻവർ അലി  -  രാം ഭഗത്ത് ശർമ്മ
* ജലാൽ ആഘ  -  സഖാറാം ഷിൻഡെ
* എ.കെ. ഹാംഗൽ  -  ഡോക്ടർ
* ദീന പതക്
* കനു സരസ്വത്

## അണിയറ പ്രവർത്തകർ
* സംവിധാനം  - ഖ്വാജാ അഹമ്മദ് അബ്ബാസ്
* കഥ  - ഖ്വാജാ അഹമ്മദ് അബ്ബാസ്
* തിരക്കഥ  - ഖ്വാജാ അഹമ്മദ് അബ്ബാസ്
* സംഭാഷണം  - ഖ്വാജാ അഹമ്മദ് അബ്ബാസ്
* നിർമ്മാണം  - ഖ്വാജാ അഹമ്മദ് അബ്ബാസ്
* നിർമ്മാണ സെക്രട്ടറി  - എൻ.എം. ത്രിവേദി
* ഛായാഗ്രഹണം  - എസ്. രാമചന്ദ്ര
* എഡിറ്റിംഗ്  - മോഹൻ റാത്തോഡ്
* ഓഡിയോഗ്രഫി  - മിനൂ ബാവ, ബി.പി. ഭരുച
*** പ്രത്യേക പശ്ചാത്തല സംഗീതം -  സതീഷ് ജെ. കൗഷിക്
* സംഗീത സംവിധാനം  - ജെ.പി. കൗശിക്
*** സഹായി - സുനിൽ കൗശിക്
* ഗാനരചന  - കൈഫി ആസ്മി
* ആലാപനം  - മഹേന്ദ്ര കപൂർ

## പുരസ്കാരങ്ങൾ
;ദേശീയ ചലച്ചിത്ര പുരസ്കാരം
*നർഗീസ് ദത്ത് പുരസ്കാരം
*മികച്ച ഗാനരചനയ്ക്കുള്ള ദേശീയ പുരസ്കാരം -കൈഫി ആസ്മി

## അവലംബം

## പുറം കണ്ണികൾ
* 
* Malayalam Actor Madhu on his experience in Saat Hindustani

വർഗ്ഗം:1969-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
വർഗ്ഗം:ഇന്ത്യൻ സ്വാതന്ത്ര്യസമരം പ്രമേയമായുള്ള ചലച്ചിത്രങ്ങൾ
ഒലീവിയ കൾപോ

2012 ലെ വിശ്വസുന്ദരിയായി തെരഞ്ഞെടുക്കപ്പെട്ട അമേരിക്കക്കാരിയാണ് **ഒലീവിയ ഫ്രാൻസെസ് കൾപോ** (ജനനം: മേയ് 8, 1992).) റോഡ് ഐലൻഡിൽ നിന്നുള്ള ഇരുപതുകാരിയായ ഒലീവിയ വിശ്വസുന്ദരിപ്പട്ടം നേടുന്ന എട്ടാമത്തെ അമേരിക്കക്കാരിയാണ്.

## ആദ്യകാലം
റോഡ് ഐലൻഡിലെ ക്രാൻസ്റ്റണിൽ സൂസൻ, പീറ്റർ കൾപോ എന്നിവരുടെ മകളായി ഒലീവിയ കൾപോ ജനിച്ചു. അഞ്ച് സഹോദരങ്ങളിലെ മധ്യത്തിലുളള കുട്ടിയായിരുന്നു. ഭക്ഷണശാലാധിപതിയായിരുന്ന പിതാവ് ബോസ്റ്റണിനു ചുറ്റുമുള്ള ബിസിനസുകളിൽ  സഹ-ഉടമസ്ഥനായിരുന്നു. റോഡ് ഐലൻഡിലെ ക്രാൻസ്റ്റണിലെ എഡ്ജ്വുഡ് പരിസരത്തു വളർന്ന കൾപോ,  ഇറ്റാലിയൻ വംശജയും മാതാവിന്റെ ഭാഗത്തുനിന്ന് ചില ഐറിഷ് വംശ പാരമ്പര്യവുമുള്ള വ്യക്തിയാണ്.

## അവലംബം

## പുറം കണ്ണികൾ
* Miss USA Profile 
* Olivia Culpo Photo Gallery

വർഗ്ഗം:1992-ൽ ജനിച്ചവർ

വർഗ്ഗം:മേയ് 8-ന് ജനിച്ചവർ

വർഗ്ഗം:ലോക സുന്ദരി പട്ടം നേടിയവർ
കണ്ണൂർ വിളക്കുമാടം

കണ്ണൂരിലെ പയ്യാമ്പലം ബീച്ചിനു സമീപത്താണ് **കണ്ണൂർ വിളക്കുമാടം** സ്ഥിതി ചെയ്യുന്നത്. ഗവണ്മെന്റ് അതിഥിമന്ദിരത്തിനും സീ വ്യൂ ഉദ്യാനത്തിനും അടുത്താണ് ഇതിന്റെ സ്ഥാനം. വിളക്കുമാടം ഇപ്പോഴും പ്രവർത്തനക്ഷമമാണ്.

## ചരിത്രം
പതിനഞ്ചാം നൂറ്റാണ്ടിൽ സാമൂതിരിയുടെ ഭരണകാലത്ത് കണ്ണൂർ ഒരു പ്രധാന തുറമുഖനഗരമായിരുന്നു. മദ്രാസ്, കൊളംബോ, തൂത്തുക്കുടി, ആലപ്പുഴ, മംഗലാപുരം, ബോംബെ, കറാച്ചി എന്നിവിടങ്ങളിലെ തുറമുഖങ്ങളുമായി കണ്ണൂർ തുറമുഖത്തിന് കച്ചവടബന്ധങ്ങളുണ്ടായിരുന്നുവത്രേ.

പോർച്ചുഗീസ് നാവികർ വാസ്കോ ഡ ഗാമയുടെ നേതൃത്വത്തിൽ 1498-ൽ കോഴിക്കോടിനടുത്തുള്ള കാപ്പാടിലെത്തി. ഇവർ പതിനാറാം നൂറ്റാണ്ടിന്റെ ആദ്യസമയത്ത് കണ്ണൂരിൽ സെന്റ് ആഞ്ചലോ കോട്ട പണികഴിപ്പിച്ചു. രണ്ടു നൂറ്റാണ്ടുകൾക്കുശേഷം ഈ പ്രദേശം ബ്രിട്ടീഷ് സാമ്രാജ്യത്തിന്റെ നിയന്ത്രണത്തിലാവുകയും ഇവർ പത്തൊൻപതാം നൂറ്റാണ്ടിൽ കണ്ണൂരിൽ ഒരു കന്റോണ്മെന്റ് സ്ഥാപിക്കുകയും ചെയ്തു.

1902-ൽ കോട്ടയ്ക്കുമുകളിൽ ഒരു സ്തംഭം സ്ഥാപിക്കുന്നതിനായി മദ്രാസിലെ പ്രസിഡൻസി പോർട്ട് ഓഫീസർ 3430 രൂപ അനുവദിക്കുകയുണ്ടായി. 1903-ൽ കല്ലുകൊണ്ടുണ്ടാക്കിയ സ്തംഭം പ്രവർത്തനമാരംഭിച്ചു. ഈ ദീപസ്തംഭം കടലെടുത്തുപോകുകയുണ്ടായി. ഇതിനുശേഷം ദീപമുയർത്താനായി കോട്ടയ്ക്കകത്ത് ഒരു കൊടിമരം സ്ഥാപിക്കപ്പെടുകയുണ്ടായി.

1843-ൽ തന്നെ കരയടുത്തെത്തി എന്ന് കപ്പലുകളെ അറിയിക്കാനായി എണ്ണ ഉപയോഗിക്കുന്ന ഒരു വിളക്കുയർത്താനായി ഒരു സംവിധാനം സ്ഥാപിക്കപ്പെട്ടിരുന്നുവത്രേ. 1903-ൽ നാലാം ഓർഡർ ലെൻസ് സംവിധാനം ഉപയോഗിക്കുന്നതും എണ്ണയുപയോഗിച്ച് കത്തുന്നതുമായ ഒരു പ്രകാശസ്രോതസ്സ് സ്ഥാപിക്കപ്പെട്ടു. എല്ലാവർഷവും സെപ്റ്റംബർ മുതൽ മേയ് മാസം വരെ കാലാവസ്ഥ നന്നായിരിക്കുമ്പോൾ മാത്രമാണ് ദീപം പ്രകാശിപ്പിച്ചിരുന്നത്.

1924-ൽ സംവിധാനം മെച്ചപ്പെടുത്തുകയുണ്ടായി. 1939-ൽ പ്രകാശസ്രോതസ്സ് 16 മീറ്റർ ഉയരമുള്ള ഒരു ഉരുക്കു സ്തംഭത്തിലേയ്ക്ക് മാറ്റി സ്ഥാപിക്കപ്പെട്ടു. കോട്ടയുടെ വടക്കേ കൊത്തളമായിരുന്നു പുതിയ സ്ഥാനം. ഈ ഉരുക്കു സ്തംഭം ഇപ്പോഴും നിലവിലുണ്ട്.

1948-ൽ ഗ്യാസുപയോഗിച്ച് പ്രവർത്തിക്കുന്നതും പത്തുസെക്കന്റിൽ രണ്ടുപ്രാവശ്യം തെളിയുന്നതുമായ ദീപം സ്ഥാപിക്കപ്പെട്ടു. 1975-76 സമയത്ത് പുതിയ വിളക്കുമാടം പണിയുന്നതുവരെ ഈ സംവിധാനം നിലവിലുണ്ടായിരുന്നു.

## കണ്ണൂർ വിളക്കുമാടം ഇന്ന്
6 വോൾട്ടും 30 വാട്ടും ഉള്ള ആധുനികമായ പിആർബി-42 സംവിധാനമാണ് ഇപ്പോൾ ഉപയോഗിക്കുന്നത്. ജെ.സ്റ്റോൺ ഇന്ത്യ എന്ന കമ്പനി നൽകിയ ഉപകരണങ്ങളാണ് നിലവിൽ ഉപയോഗത്തിലുള്ളത്. 1976 ജൂലൈ 25-നാണ് പുതിയ സംവിധാനം പ്രവർത്തനക്ഷമമായത്.

2003 മേയ് 31-ന് പ്രകാശസംവിധാനം മാറ്റപ്പെട്ടു. സി ടൈപ്പ് ദീപങ്ങൾക്ക് പകരം ഡി ടൈപ്പ് ദീപങ്ങൾ ഉപയോഗത്തിൽ വന്നു. ഇപ്പോൾ എല്ലാ ദിവസവും ഈ ദീപം പ്രകാശിപ്പിക്കുന്നുണ്ട്.

## ഇവയും കാണുക
* കേരളത്തിലെ വിളക്കുമാടങ്ങൾ

## അവലംബം
* ലൈറ്റ് ഹൗസുകൾ
* കണ്ണൂർ വിളക്കുമാടം 

## പുറത്തേയ്ക്കുള്ള കണ്ണികൾ

*നിലവിലുള്ള വിളക്കുമാടത്തിന്റെ ഫ്ലിക്കറിലെ ഫോട്ടോ

വർഗ്ഗം:കേരളത്തിലെ വിളക്കുമാടങ്ങൾ
വർഗ്ഗം:കണ്ണൂർ ജില്ല
പൂമാരുതൻ തെയ്യം

ഉത്തരകേരളത്തിൽ ആരാധിക്കപ്പെട്ടുവരുന്ന പൂമാല ഭഗവതി ക്ഷേത്രങ്ങളിൽ കെട്ടിയാടുന്ന ഒരു പ്രധാന തെയ്യമാണ് **പൂമാരുതൻ**.

## പുരാവൃത്തം
***ആരിയപ്പൂമാല***യെന്ന ദേവസുന്ദരി കൂട്ടുകാരികളോടൊത്ത്  സ്വർഗ്ഗത്തിലെ പൂന്തോട്ടം കണ്ടാനന്ദിച്ചു നടക്കുന്നതിനിടയിൽ അവർക്ക് പൂക്കൾ പറിക്കാൻ കൊതി മോഹമുദിച്ചു. അവരത് ചെയ്യാൻ മുതിർന്നപ്പോൾ പൂന്തോട്ട കാവൽക്കാരായ ദേവന്മാർ തടഞ്ഞു. പൂക്കൾ കിട്ടാനുള്ള അമിതമായ ആഗ്രഹം ആര്യപ്പൂമാലയിൽ കലശലമായതിനെതുടർന്ന് അവൾ അതിനുവേണ്ടി ശിവാംശഭൂതനായ ഒരു കാവൽഭടൻറെ സഹായം തേടി. ഒരു പൂവിനുള്ളിൽ വായുരൂപം ധരിച്ചിരിക്കുകയായിരുന്നു ഈ  ദേവമല്ലൻ. ഈ  ദേവൻ ആരിയപ്പൂമാലക്ക് പൂക്കൾ പറിക്കാനുള്ള ഒത്താശ ചെയ്തു കൊടുത്തു. അതിൻറെ നന്ദി സൂചകമായി ആരിയപ്പൂമാല ആ ദേവമല്ലനെ പൂമാരുതൻ എന്നു ഓമനപ്പേരിട്ടു വിളിച്ചു. തന്നെയുമല്ല, അദ്ദേഹത്തെ തൻറെ സഹോദരനായും  ആരിയപ്പൂമാല പ്രഖ്യാപിച്ചു. അതിനെതുടർന്ന് ഇരുവരും ഇണപിരിയാത്തവിധമുള്ള ചങ്ങാത്തത്തിൽ എത്തിച്ചേരുകയും ചെയ്തു.

ഒരിക്കൽ, ആരിയപ്പൂമാലയും പൂമാരുതനും ദേവലോകത്തു നിന്നും ഭൂമിയിലെ ആര്യനാട് കാണാൻ എത്തി. ആര്യനാട്ടിലെ കാഴ്ചകൾ കണ്ടു കഴിഞ്ഞപ്പോൾ അവർക്ക് മലനാട് കാണുവാൻ മോഹമുദിച്ചു. മലനാട്ടിലേക്കു കടൽ വഴി യാത്ര പോകുവാൻ ഒരു കപ്പൽ നൽകുവാൻ അവർ ആര്യരാജാവിനോട് ആവശ്യപ്പെട്ടു. എന്നാൽ, അവരെ യഥാവിധി തിരിച്ചറിയാൻ കഴിയാതിരുന്ന രാജാവിന് അവരുടെ ആവശ്യം നിരസിക്കേണ്ടി വന്നു. ഇതിൽ കുപിതരായ ആരിയപ്പൂമാലയും പൂമാരുതനും ആര്യരാജാവിൻറെ പുത്രി ***ആരിയപ്പൂങ്കന്നി***യെന്ന രാജകുമാരിയിൽ ആവേശിച്ചു. രാജകുമാരിയിൽ സംഭവിച്ച മാറ്റങ്ങളിൽ പരിഭ്രാന്തനായ രാജാവ് പ്രശ്നം വെപ്പിച്ചു. പ്രശ്നവശാൽ കാര്യം ഗ്രഹിച്ച രാജാവ് പ്രശ്നപരിഹാരാർത്ഥം വിശ്വകർമ്മാവിനെ ക്ഷണിച്ചു. രാജസന്നിധിയിലെത്തിയ വിശ്വകർമ്മാവ്, നൂലും കോലുമെടുത്ത് കൊട്ടാരത്തിലെ ചന്ദനവും കുങ്കുമവും അകിലും നിരന്നു നിന്നിരുന്ന ചന്ദനപ്പൂങ്കാവിലെത്തി.

ചന്ദനപ്പൂങ്കാവിലെ ചന്ദന- കുങ്കുമ- അകിൽ മരങ്ങൾകൊണ്ട് അദ്ദേഹം കലം ആകൃതിയിൽ ഒരു കപ്പൽ നിർമ്മിച്ചു. കപ്പലിനു നാൽപ്പത്തിയൊന്നു കോൽ നീളവും ഇരുപത്തിയൊന്നു കോൽ വീതിയുമാണുണ്ടായിരുന്നത്. കപ്പലിൽ കൊടിതോരണങ്ങൾ തൂക്കുകയും കപ്പലിൻറെ അകം  പട്ടുതുണികൊണ്ടു വിരിക്കുകയും ചെയ്തിട്ട് അദ്ദേഹം രാജകുമാരിയുടെ ദേഹത്തുനിന്നും ആരിയപ്പൂമാലയേയും പൂമാരുതനേയും ഒഴിപ്പിച്ച് ഈ കപ്പലിൽ പ്രവേശിപ്പിച്ചു. തുടർന്ന്, ആരിയപ്പൂമാലയേയും പൂമാരുതനേയും വഹിച്ചുകൊണ്ടുള്ള ഈ കപ്പൽ മലനാട്ടിൽ എത്തുകയും . ആര്യനാട്ടിൽ നിന്നും ആനയിക്കപ്പെട്ട ആ കപ്പൽ എത്തിച്ചേർന്നത്, മലനാട്ടിലെ ഏഴിമലക്കടുത്ത്, ഇപ്പോൾ  കാസർഗോഡ് ജില്ലയിലെ ചെറുവത്തൂരിലെ ഒരിയര അഴിമുഖത്തായിരുന്നു. രാമന്തളി കുറുവന്തട്ട അറയിലാണ് പൂമാല ഭഗവതിയും പൂമാരുതനും ആദ്യം കുടിയിരുന്നത്. മണിയറ, തലേനരി, രാമവില്യം, തുടങ്ങിയ പല സ്ഥാനങ്ങളിലും ഈ ദേവതകൾക്കു ക്ഷേത്രങ്ങളുണ്ട്.

കലം ആകൃതിയിൽ മരം കൊണ്ട് നിർമ്മിച്ചതുകൊണ്ട് വിശ്വകർമ്മാവ് പണിത ആ കപ്പൽ മരക്കലം എന്നും അറിയപ്പെട്ടു. തിയ്യരുടെ കുലദേവതയായി തീർന്ന പൂമാല ഭഗവതിക്കു തെയ്യം ഒഴിച്ചുകൂടാനാകാത്ത പ്രധാന അനുഷ്ഠാനകലയായും തീർന്നു.

## വേഷം
**മാർച്ചമയം** - മാറിൽ ദ്ദളം

**മുഖത്തെഴുത്ത്** - കൊടുപിരിയം എരിഞ്ഞിപൂക്കൾ

**തിരുമുടി** - പൊതച്ചമുടി

## അവലംബം

## പുറത്തേക്കുള്ള കണ്ണികൾ

* ആവീരെ നീരും കൈതേരെ തണലും വെളുത്ത മണലും കുളുത്ത പടലും

വർഗ്ഗം:തെയ്യങ്ങൾ
പാസ്ചർ ഇൻസ്റ്റിറ്റ്യൂട്ട് ഓഫ് ഇന്ത്യ

thumb|right|250px|പാസ്ചർ ഇൻസ്റ്റിറ്റ്യൂട്ട്, 1927ൽ
ഇന്ത്യയുടെ സാർവത്രിക പ്രതിരോധവത്കരണ പരിപാടിക്ക് നേതൃത്ത്വം നൽകുന്ന ഒരു  പ്രമുഖ പൊതുമേഖലാ സ്ഥാപനമാണ് കൂനൂരിലെ **പാസ്ചർ ഇൻസ്റ്റിറ്റിയൂട്ട് ഓഫ് ഇന്ത്യ**. വാക്‌സിൻ നിർമ്മാണമേഖലയിൽ സജീവമായ ഈ സ്ഥാപനം 2008-ൽ അൻപുമണി രാമദാസ് കേന്ദ്ര ആരോഗ്യ മന്ത്രിയായിരിക്കെ പൂട്ടിയിരുന്നു. 2010-ൽ കേന്ദ്ര ആരോഗ്യമന്ത്രി ഗുലാംനബി ആസാദ് ഈ സ്ഥാപനത്തിന്റെ ലൈസൻസ് പുനഃസ്ഥാപിക്കുന്നതിന് നടപടിയെടുത്തു. ഇതോടൊപ്പംതന്നെ പുതിയ നിർമ്മാണശാലകൾ തുടങ്ങുന്നതിനുള്ള പദ്ധതിക്കും തുടക്കമിട്ടു. കൂനൂർ നിലവിലുള്ള കേന്ദ്രത്തിൽ നിന്ന് 2013 മാർച്ചിനകം മൂന്നുകോടി ഡോസ്ഡി.ടി.പി. വാക്‌സിൻ ഉത്പാദിപ്പിക്കാനാവുമെന്നാണ് കരുതുന്നു.
## പുതിയ കേന്ദ്രം
കൂനൂരിലെ പാസ്ചർ ഇൻസ്റ്റിറ്റിയൂട്ടിൽ 147 കോടി രൂപ ചെലവഴിച്ചാണ്പുതിയ കേന്ദ്രം നിർമ്മിക്കുന്നുണ്ട്. 2014 അവസാനത്തോടെ ഈ കേന്ദ്രത്തിൽ വാക്‌സിൻ നീർമാണം നടത്താനാവുമെന്ന് കരുതപ്പെടുന്നു. ഇവിടെ നിലവിലുള്ള കേന്ദ്രത്തിൽ ഈ വർഷം ജൂൺ മുതൽ ഒക്‌ടോബർ വരെ 109 ലക്ഷം ഡോസ് ഡി.ടി.പി. വാക്‌സിൻ ഉത്പാദിപ്പിച്ചിരുന്നു. കഴിഞ്ഞ നാലുവർഷമായി ഡി.ടി., ടി.ടി.വാക്‌സിനുകൾ ഇവിടെ നിർമ്മിക്കുന്നില്ല. ഈ വാക്‌സിനുകളുടെ നിർമ്മാണം താമസിയാതെതന്നെ ആരംഭിക്കാനാവുമെന്ന കണക്കുകൂട്ടലിലാണ് പി.ഐ.ഐ. അധികൃതർ.

## വിവാദം
ഇന്ത്യയുടെ സാർവത്രിക പ്രതിരോധ വത്കരണ പരിപാടിക്കുള്ള വാക്‌സിനുകളുടെ മുഖ്യ നിർമാതാവായ ഈ സ്ഥാപനത്തിന്റെ ലൈസൻസ് റദ്ദാക്കിയത് വൻ വിവാദമായിരുന്നു. സ്വകാര്യമേഖലയുടെ സമ്മർദ്ദമാണ് ഈ നടപടിക്കുപിന്നിലെന്ന് ആരോപണമുയർന്നിരുന്നു. ജി.എം.പി. നിലവാരം പാലിക്കുന്നതിൽ പരാജയപ്പെട്ടെന്ന് ചൂണ്ടിക്കാട്ടിയാണ് ലൈസൻസ് റദ്ദാക്കൽ നടപടിയുണ്ടായത്. 
## അവലംബം

## പുറം കണ്ണികൾ
*വെബ്സൈറ്റ്http://www.pasteurinstituteindia.com/ 

വർഗ്ഗം:ഇന്ത്യയിലെ പൊതുമേഖലാ സ്ഥാപനങ്ങൾ
വർഗ്ഗം:ആരോഗ്യ കുടുംബക്ഷേമ മന്ത്രാലയം
സുജാത (നടി)

മലയാളിയായ ഒരു സിനിമ നടിയാണ് **സുജാത** (1952ഡിസംബർ 10- 2011 ഏപ്രിൽ 6). 
## ജീവിതരേഖ
1952 ഡിസംബർ 10 ന് ശ്രീലങ്കയിലെ ഗാലെയിൽഎറണാകുളം ജില്ലയിലെ തൃപ്പൂണിത്തുറയിൽനിന്നുള്ള ശങ്കരൻകുട്ടി മേനോന്റെയും സരസ്വതിയമ്മയുടെയും മകളായാണ് സുജാത ജനിച്ചത്. ബാല്യത്തിന്റെ ഭൂരിഭാഗവും ശ്രീലങ്കയിൽ ആയിരുന്നു. സ്കൂൾ നാടകങ്ങളിൽ അഭിനയിച്ചിരുന്ന അവർ പിന്നീട് ഏകദേശം 15 വയസ്സുള്ളപ്പോൾ തമിഴ്‌നാട്ടിലേക്ക് താമസം മാറി. ജയ്കർ ആണ് ഭർത്താവ്. സുജിത്, ദിവ്യ എന്നീ മക്കൾ ഉണ്ട്.

## ചലച്ചിത്ര രംഗം
ശ്രീലങ്കയിൽ സ്കൂൾ വിദ്യാഭ്യാസ കാലത്ത് സിംഹള സിനിമകളിൽ അഭിനയിച്ച് കൊണ്ട് സിനിമ രംഗത്ത് എത്തി. പിന്നീട് തമിഴിൽ സജീവമായി. ശിവാജി ഗണേശൻ, രജനീകാന്ത് തുടങ്ങിയവർക്കൊപ്പം നിരവധി ചിത്രങ്ങളിൽ നായികയായും നായികാപ്രാധാന്യമുള്ള വേഷത്തിലും സുജാത അഭിനയിച്ചിട്ടുണ്ട്. കെ. ബാലചന്ദർ സംവിധാനം ചെയ്ത *[[അവൾ ഒരു തുടർക്കതൈ]]*, *[[അന്നക്കിളി (ചലച്ചിത്രം)|അന്നക്കിളി]]* എന്നീ ചിത്രങ്ങളാണ് സുജാതയെ തമിഴിൽ പ്രശസ്തയാക്കിയത്. പി.എൻ. മേനോൻ സംവിധാനം ചെയ്ത *[[ഓളവും തീരവും]]* എന്ന സിനിമയിലൂടെ മലയാള  സിനിമയിലെത്തി. *[[ലേഡീസ് ഹോസ്റ്റൽ]]*, *[[ഭ്രഷ്ട്]]*, *[[അച്ചാണി]]*, *[[മയൂഖം (ചലച്ചിത്രം)|മയൂഖം]]*, *[[ചന്ദ്രോത്സവം (ചലച്ചിത്രം)|ചന്ദ്രോത്സവം]]* തുടങ്ങിയവയാണ് മലയാളത്തിലെ ശ്രദ്ധിക്കപ്പെട്ട സിനിമകൾ.

സ്ത്രീയുടെ സ്വാതന്ത്ര്യത്തിനും അന്തസ്സിനും ശബ്ദമുയർത്തുന്ന നിരവധി കഥാപാത്രങ്ങൾ സുജാത അവതരിപ്പിച്ചിട്ടുണ്ട്. ജോലിചെയ്യുന്ന സ്ത്രീയുടെ പ്രശ്നങ്ങൾ പറയുന്ന തമിഴ് ചിത്രമായ *അവൾ ഒരു തുടർക്കതൈ* എന്ന ചിത്രത്തിലെ *കവിത* എന്ന വേഷം, *[[ഭ്രഷ്ട് (ചലച്ചിത്രം)|ഭ്രഷ്ട്]]* എന്ന മലയാളം ചിത്രത്തിൽ ചെയ്ത കുറിയേടത്ത് താത്രിയുടെ വേഷം എന്നിവയൊക്കെ ഈ ഗണത്തിൽ പെടുത്തപ്പെടുന്നു.

2006-ൽ ശ്രീരാമദാസു എന്ന തെലുങ്ക് ചിത്രത്തിലാണ് അവർ അവസാനമായി സ്‌ക്രീനിൽ പ്രത്യക്ഷപ്പെട്ടത്.

അവളുടെ ഹിന്ദി ചിത്രങ്ങളിൽ ദോ കാളിയാൻ, ഏക് ഹി ഭൂൽ എന്നിവ ഉൾപ്പെടുന്നു.

## മരണം
ഹൃദയസംബന്ധമായ അസുഖത്തിന് ചികിത്സയിലിരിക്കെ, 2011 ഏപ്രിൽ 6 ന് ചെന്നൈയിൽ വച്ച് ഹൃദയാഘാതം മൂലം സുജാത മരിച്ചു.

## അവലംബം


വർഗ്ഗം:1952-ൽ ജനിച്ചവർ
വർഗ്ഗം:2011-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഏപ്രിൽ 6-ന് മരിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്ചലച്ചിത്രനടിമാർ
കരിഞ്ചാമുണ്ഡി

360px|വലത്ത്‌|കരിഞ്ചാമുണ്ഡി കാവും തെയ്യവും
വടക്കേ മലബാറിലെ കാവുകളിൽ അരങ്ങേറുന്ന ഒരു തെയ്യമാണ് **കരിഞ്ചാമുണ്ഡി തെയ്യം**. കരിഞ്ചാമുണ്ഡി ഒരു യക്ഷിതെയ്യം ആണ് എന്ന വിശ്വാസം നിലവിലുണ്ട്.  കാട്ടുമൂർത്തി ആയിട്ടാണ് ഈ ദേവതയെ ആരാധിക്കുന്നത്. മുസ്ലീം മതസ്ഥനായ ആലി എന്ന വ്യക്തിയുമായി ഈ തെയ്യത്തിന്റെ പുരാവൃത്തം ബന്ധപ്പെട്ടു കിടക്കന്നു. പൊതുവേ ഏകദൈവ വിശ്വാസികളാണ് മുസ്ലീം മതവിശ്വാസികൾ, എങ്കിലും വടക്കേ മലബാറിലെ തെയ്യം എന്നാ ആരാധനാ രീതിയുമായി പണ്ടുമുതലേ ഇവർ സഹകരിച്ചു വന്നിരുന്നു എന്നതിനുള്ള തെളിവാണ് ഈ തെയ്യത്തിന്റെ പുരാവൃത്തം നൽകുന്നത്. ഇതു കൂടാതെ, ഗ്രാമ്യമായ ഒട്ടുമിക്ക തെയ്യങ്ങളുടെ നടത്തിപ്പിൽ പോലും മുസ്ലീം മതസ്ഥരുടെ സജീവ സാന്നിധ്യം കണ്ടുവരുന്നു.

## ഐതിഹ്യം
തോറ്റം പാട്ട് അനുസരിച്ച് ,
ചോരത്തിളപ്പുള്ള പൈതങ്ങളെ കണ്ടാലും ,
കൂകിതെളിഞ്ഞ പാർകോയീനെ കണ്ടാലും ,
ഒക്കെ പിടിച്ചു ഭക്ഷിക്കുന്ന ഒരു ഭീകര ദേവതയാണ് എന്ന് കാണാം. 
ഈ തെയ്യം നടുകുനിച്ച്  ആടുന്നത് കാണാം. പണ്ട് ഒരിക്കൽ ഒരു മുസ്ലീംവ്യാപാരിയുടെ ഗർഭിണിയായ ഭാര്യയുടെ ഉദരം പിളർന്നു കുഞ്ഞിനെ കരിഞ്ചാമുണ്ഡി ഭക്ഷിക്കുകയും , പ്രസ്തുത മാപ്പിള ചാമുണ്ഡിയുടെ നടുവിന് ചവിട്ടി എന്നും ഐതിഹ്യം ഉണ്ട്. പക്ഷെ ഈ ഐതിഹ്യം തോറ്റം പാട്ടിൽ പരാമർശിക്കുന്നില്ല.  
360px|വലത്ത്‌|കാവിനകത്ത് തെയ്യത്തിന്റെ താനവും (സ്ഥാനം) പരികർമ്മിയും
പായ്യത്തുമലയിൽ താമസിച്ചു വന്നിരുന്ന ഒരു മാപ്പിളയായിരുന്നു ആലി. ആലിയുടെ ഭാര്യയ്ക്ക് പേറ്റുനോവു തുടങ്ങിയപ്പോൾ ഒരു വയറ്റാട്ടിയെ അന്വേഷിച്ചിറങ്ങിയതാണ് ആലി. മലയടിവാരത്തിൽ വെച്ച് സുന്ദരിയായ യുവതി താൻ വയറ്റാട്ടിയാണെന്നും പറഞ്ഞ് ആലിയോടൊപ്പം കൂടുന്നു. ഭാര്യയുടെ പേറ്റ് നോവിൽ വേദനിച്ച ഹൃദയവുമായിരിക്കുന്ന ആലി മറ്റൊന്നും കരുതാതെ യുവതിയുമായി വീട്ടിലെത്തി, യുവതി വീടിനകത്തു കയറി. ഏറെ സമയമായിട്ടും ഭാര്യയുടെ അടങ്ങാത്ത നിലവിളിയല്ലാതെ മറ്റൊന്നും കേട്ടില്ല. അല്പസമയ ശേഷം നിലവിളിയും ശമിച്ചും. വാതിൽ പടിയോരത്ത് രക്തം ഒലിച്ചിറങ്ങുന്നതു കണ്ട് ആലി ഭയന്നു. അയാൾ വാതിൽ ചവിട്ടിപ്പൊളിച്ച് അകത്തു കയറി. അവിടെ കണ്ട കാഴ്ച ഭയാനകമായിരുന്നു. ചോരയിൽ കുളിച്ച് വയർപിളർന്ന് കിടക്കുന്ന ഭാര്യയുടെ ചോര കുടിക്കുന്ന ഭീകരരൂപമാണ് ആലി മുന്നിൽ കണ്ടത്.

ആലി സർവ്വശക്തിയും പ്രയോഗിച്ച് അവളെ ആഞ്ഞു ചവിട്ടി വീഴ്ത്തി. അലറിവിളിച്ചുകൊണ്ടവൾ പുറത്തേയ്ക്കോടിപ്പോയി. കുപിതനായി ആലിയും അവളെ പിന്തുടർന്നു.  തന്റെ കയ്യിലുണ്ടായിരുന്ന ഇരുമ്പുലക്കകൊണ്ട് അയാൾ ആ ഭീകര രൂപത്തെ മർദ്ധിച്ചു.  തലയ്ക്കടിയേറ്റ ആ ഭീകരരൂപം അസാമാന്യമായി അലറി. ഗ്രാമം വിറച്ചു നിന്നു. പിന്നീട് ആ രൂപം അവൾ ആലിയെ എടുത്തുകൊണ്ട് പാലമുകളിലേയ്ക്ക് പറന്നുയർന്നു. ആലിയെ കൊന്ന്, അയാളുടെ ചുടു ചോര കുടിച്ചവൾ ശരീരം താഴേയ്ക്കിട്ടു. നാട്ടിൽ കഥ പരന്നപ്പോൾ ഗ്രാമവാസികൾ ഭയപ്പെട്ടു ആലിയുടെ ജീവൻ അപഹരിച്ചിട്ടും ദുർദേവത തൃപ്തിയടഞ്ഞില്ല. പിന്നേയും ദുരന്തങ്ങൾ കാണപ്പെട്ടു. ഒടുവിൽ നാടുവാഴിയുടെ നേതൃത്വത്തിൽ പ്രശ്നം നടത്തി പരിഹാരം കണ്ടെത്തി. ദുർദേവതയെ കാവും സ്ഥാനവും നൽകി ആദരിച്ചു. അതാണത്രേ കരിഞ്ചാമുണ്ഡി എന്ന പേരിലറിയപ്പെടുന്ന തെയ്യം.
ശൂലകുഠാരിയമ്മ തെയ്യം

വടക്കൻ മലബാറിൽ കെട്ടിയാടിച്ചു വരുന്ന ഒരു തെയ്യം. നരായുധമ്മാല,തിരുവാർമൊഴി,മരക്കലത്തമ്മ എന്നീ പേരുകളിൽ കൂടി അറിയപ്പെടുന്ന ഭഗവതി. പാലപ്പുറത്ത്, കപ്പോത്ത്, എടമന, മുട്ടില്, ചീർങ്ങോട്ട്, വെളുത്തൂല്, എന്നീ ഏഴു സ്ഥാനങ്ങളിൽ ശൂലകുഠാരിയമ്മ എന്നും മറ്റുള്ള സ്ഥാനങ്ങളിൽ മറ്റു പേരുകളിലും അറിയപ്പെടുന്നു.

## പുരാവൃത്തം
ശ്രീശൂലയില്ലത്തെ തിരുവടി കനകമലയിലെ കനകക്കന്നിയെ ആണു വിവാഹം ചെയ്തത്. ധനം വർദ്ധിപ്പിക്കാനായി കടൽ വാണിഭം നടത്താൻ അയാൾ തീരുമാനിച്ചു.പട്ടത്തിയായ കനകക്കന്നി ഭർത്താവിനെ വിട്ടുപിരിയാൻ വിസമ്മ്അതിച്ചിട്ടും അയാൾ വ്യാപാരാർത്ഥം മരക്കലമേറി യാത്ര തുടർന്നു.യാത്ര പലനാൾ നീണ്ടു തിരുവാലത്തൂര് മരക്കലം അടുത്തു.അവിടെ കച്ചവടം തുടങ്ങി.പീടികയുടെ സമീപത്ത് താമസിക്കുന്ന ഒരു വിധവയായ പട്ടത്തിയെ അയാൾ വിവാഹം ചെയ്തു..അയാൾ കപ്പൽ യാത്ര ആരംഭിക്കുമ്പോൾ ഗർഭിണിയായിരുന്ന കനകക്കന്നി ഒരു ആൺകുഞ്ഞിനേയും , പുതിയ ഭാര്യയായ പട്ടത്തി ഗർഭിണിയായി ഒരു പെൺകുഞ്ഞിനേയും പ്രസവിച്ചു.അവൾ വളർന്ന് ചാടിയോടിക്കളിക്കേൺറ്റ പ്രായമായി.തിരുവടിത്തങ്ങൾ തന്റെ പുതിയ ഭാര്യയും മകളും അറിയാതെ ഒരുനാൾ മരക്കലമേറി നാട്ടിലേക്ക് പുറപ്പെട്ടു.കാര്യം മനസ്സിലാക്കിയ പൊന്മകൾ മരക്കലത്തിൽ കയറിക്കൂടി.അവർ മരക്കലമേറി ശ്രീശൂലയില്ലത്തെത്തി. അവിടെ പൊന്മകൻ അച്ഛനേയും അനുജത്തിയേയും വിളക്കും തളികയും ആയി എതിരേറ്റു.പിതാവിനോടൊപ്പം മരക്കല യാത്രചെയ്ത ആ 'ദൈവകന്യാവാണ് ശ്രീശൂലകുഠാരിയമ്മ.

വർഗ്ഗം:തെയ്യങ്ങൾ
അൻപുമണി രാമദാസ്

2004 മുതൽ 2009 വരെ
കേന്ദ്ര ആരോഗ്യ കുടുംബ ക്ഷേമ വകുപ്പ് മന്ത്രിയായിരുന്ന മുൻ 
ലോക്സഭാംഗവും 2019 മുതൽ രാജ്യസഭാംഗമായി തുടരുന്ന
പാട്ടാളി മക്കൾ കക്ഷി (പി.എം.കെ)യുടെ നേതാവാണ് **അൻപുമണി രാമദാസ്** (ജനനം: 9 ഒക്ടോബർ 1968)

## ജീവിതരേഖ
പി.എം.കെ.യുടെ സ്ഥാപക നേതാവ് ഡോ.രാമദാസിന്റെ മകനാണ്. 
പ്രാഥമിക വിദ്യാഭ്യാസത്തിന് ശേഷം
മദ്രാസ് മെഡിക്കൽ കോളേജിൽ നിന്ന് 
MBBS ബിരുദം നേടി. 
പിന്നീട് ഒന്നര വർഷക്കാലം 
ടിണ്ടിവനത്തിനടുത്തുള്ള ഗ്രാമത്തിൽ
ഭിക്ഷശ്വരനായി ജോലി ചെയ്തു. 
2004-ൽ രാജ്യസഭാംഗമായിക്കൊണ്ടാണ് അൻപുമണി പാർലമെന്റിലെത്തിയത്. പാർട്ടിക്ക് സീനിയർ എം.പി.മാർ വേറെയുണ്ടായിരുന്നെങ്കിലും കേന്ദ്ര ആരോഗ്യമന്ത്രിയുടെ കാബിനറ്റ് റാങ്കിലേക്ക് വന്നത്  അൻപുമണിയായിരുന്നു.

## അഴിമതിക്കേസ്
മതിയായ സൗകര്യങ്ങളില്ലാത്ത മെഡിക്കൽകോളേജിന് അനുമതി നൽകിയെന്ന അഴിമതിക്കേസിൽ മുൻകേന്ദ്ര ആരോഗ്യമന്ത്രി അൻപുമണി രാമദാസ് ഉൾപ്പെടെ ഒമ്പതുപേർക്ക് ഡൽഹികോടതി ജാമ്യമനുവദിച്ചിരുന്നു. ഇൻഡോറിലെ ഇൻഡക്‌സ് മെഡിക്കൽകോളേജിന് അനധികൃതമായി വിദ്യാർഥിപ്രവേശനത്തിന് അനുമതി നൽകിയെന്നാണ് കേസ്.

## അവലംബം


## പുറം കണ്ണികൾ
*Anbumani Ramadoss 
*Anbumani Ramadoss Profile 
*BBC Anbumani Ramadoss
*National Rural Health Mission - Progress sofar 
*Legalise homosexuality: Ramadoss

വർഗ്ഗം:1968-ൽ ജനിച്ചവർ
വർഗ്ഗം:ഒക്ടോബർ 9-ന് ജനിച്ചവർ
വർഗ്ഗം:ഇന്ത്യയുടെ ആരോഗ്യമന്ത്രിമാർ
വർഗ്ഗം:തമിഴ്നാട്ടിൽ നിന്നും രാജ്യസഭയിൽ അംഗമായവർ